title: Vec T-130/06: Uznesenie Súdu prvého stupňa z  25. júna 2007 – Drax Power a i./Komisia ( Žaloba o neplatnosť — Životné prostredie — Smernica 2003/87/ES — Systém obchodovania s emisnými kvótami skleníkových plynov — Návrh zmeny národného alokačného plánu kvót — Zamietnutie Komisiou — Neprípustnosť )

text:
               8.9.2007

               SK

               Úradný vestník Európskej únie

               C 211/33

         Uznesenie Súdu prvého stupňa z 25. júna 2007 – Drax Power a i./Komisia
   (Vec T-130/06) (1)

   („Žaloba o neplatnosť - Životné prostredie - Smernica 2003/87/ES - Systém obchodovania s emisnými kvótami skleníkových plynov - Návrh zmeny národného alokačného plánu kvót - Zamietnutie Komisiou - Neprípustnosť“)
   (2007/C 211/65)
   Jazyk konania: angličtina
   Účastníci konania

      Žalobcovia: Drax Power Ltd (Selby, Spojené kráľovstvo), Great Yarmouth Power Ltd (Swindon, Spojené kráľovstvo), International Power plc (Londýn, Spojené kráľovstvo), Npower Cogen Ltd (Swindon), RWE Npower plc (Swindon), ScottishPower Generation Ltd (Glasgow, Spojené kráľovstvo) a Scottish and Southern Energy plc (Perth, Spojené kráľovstvo) (v zastúpení: I. Glick, QC, a M. Cook, barrister)

      Žalovaná: Komisia Európskych spoločenstiev (v zastúpení: U. Wölker a X. Lewis, splnomocnení zástupcovia)
   Predmet veci
   Návrh na zrušenie rozhodnutia Komisie K(2006) 426, konečné znenie, z 22. februára 2006 týkajúceho sa návrhu zmeny národného alokačného plánu emisných kvót skleníkových plynov, oznámeného Spojeným kráľovstvom v súlade so smernicou Európskeho parlamentu a Rady 2003/87/ES
   Výrok uznesenia

               1.

               Žaloba sa zamieta ako neprípustná.

               2.

               Žalobcovia znášajú svoje vlastné trovy konania, ako aj trovy konania Komisie.

      (1)  Ú. v. EÚ C 165, 15.7.2006.


title: Rozsudok Súdu prvého stupňa zo 17. marca 2005 vo veci T-195/98, Ettlin Gesellschaft für Spinnerei und Weberei AG a iní proti Rade Európskej únie (Dumping — Neprijatie Radou návrhu nariadenia Komisie, ktorým sa zavádzajú konečné antidumpingové clá — Nedostatok jednoduchej väčšiny na prijatie nariadenia — Povinnosť odôvodnenia)

text:
               28.5.2005

               SK

               Úradný vestník Európskej únie

               C 132/22

      ROZSUDOK SÚDU PRVÉHO STUPŇA

   zo 17. marca 2005
   vo veci T-195/98, Ettlin Gesellschaft für Spinnerei und Weberei AG a iní proti Rade Európskej únie (1)

   (Dumping - Neprijatie Radou návrhu nariadenia Komisie, ktorým sa zavádzajú konečné antidumpingové clá - Nedostatok jednoduchej väčšiny na prijatie nariadenia - Povinnosť odôvodnenia)
   (2005/C 132/41)
   Jazyk konania: angličtina
   Vo veci T-195/98, Ettlin Gesellschaft für Spinnerei und Weberei AG, so sídlom v Ettlingene (Nemecko), Textil Hof Weberei GmbH & Co. KG, so sídlom v Hofe (Nemecko), Spinnweberei Uhingen GmbH, so sídlom v Uhingene (Nemecko), F. A. Kümpers GmbH & Co., so sídlom v Rheine (Nemecko), Tenthorey SA, so sídlom v Eloyes (Francúzsko), Les tissages des héritiers de G. Perrin – Groupe Alain Thirion (HGP-GAT Tissages), so sídlom v Thiéfosse (Francúzsko), Établissements des fils de Victor Perrin SARL, so sídlom v Thiéfosse (Francúzsko), Filatures & tissages de Saulxures-sur-Moselotte, so sídlom v Saulxures-sur-Moselotte (Francúzsko), Tissage Mouline Thillot, so sídlom v Le Thillot (Francúzsko), Filature Niggeler & Küpfer SpA, so sídlom v Capriolo (Taliansko), Standardtela SpA, so sídlom v Miláne (Taliansko) a Verlener Textilwerk, Grimmelt, Wevers & Co. GmbH, so sídlom vo Velene (Nemecko), v zastúpení: C. Stanbrook, QC, a A. Dashwood, barrister, proti Rade Európskej únie (splnomocnený zástupca: S. Marquardt, za právnej pomoci G. M. Berrisch, advokát), ktorú v konaní podporuje Spojené kráľovstvo Veľkej Británie a Severného Írska (splnomocnení zástupcovia: pôvodne M. Ewing, neskôr K. Manji), predmetom ktorej je zrušenie rozhodnutia Rady z 5. októbra 1998, ktorým bol zamietnutý návrh nariadenia Rady (ES) predložený Komisiou Európskych spoločenstiev 21. septembra 1998 [dokument COM(1998) 540 final], ktorým sa zavádza konečné antidumpingové clo na dovoz neupravených bavlnených tkanín s pôvodom v Čínskej ľudovej republike, Egypte, Indii, Indonézii a Pakistane, s konečnou platnosťou sa vyberá dočasné clo uložené nariadením Komisie (ES) č. 773/98 zo 7. apríla 1998 (Ú. v. ES L 111, s. 19) a ukončuje konanie o dovoze takýchto tkanín s pôvodom v Turecku, Súd prvého stupňa (štvrtá rozšírená komora), v zložení: predseda komory H. Legal, sudcovia P. Lindh, P. Mengozzi, I. Wiszniewska-Białecka a V. Vadapalas, tajomník: H. Jung, vyhlásil dňa 17. marca 2005 rozsudok, ktorého výrok znie:

               1.

               Rozhodnutie Rady z 5. októbra 1998, ktorým bol zamietnutý návrh nariadenia Rady (ES) predložený Komisiou Európskych spoločenstiev 21. septembra 1998 [dokument COM(1998) 540 final], ktorým sa zavádza konečné antidumpingové clo na dovoz neupravených bavlnených tkanín s pôvodom v Čínskej ľudovej republike, Egypte, Indii, Indonézii a Pakistane, s konečnou platnosťou sa vyberá dočasné clo uložené nariadením (ES) č. 773/98 (Ú. v. ES L 111, s. 19) a ukončuje konanie o dovoze takýchto tkanín s pôvodom v Turecku je zrušené.

               2.

               Rada Európskej únie je povinná nahradiť trovy konania.

               3.

               Spojené kráľovstvo Veľkej Británie a Severného Írska znáša svoje vlastné trovy konania.

      (1)  Ú. v. ES C 160, 5.6.1999


title: Vec T-226/14: Žaloba podaná 15. apríla 2014 – Komisia/McCarron Poultry

text:
               7.7.2014

               SK

               Úradný vestník Európskej únie

               C 212/34

         Žaloba podaná 15. apríla 2014 – Komisia/McCarron Poultry
   (Vec T-226/14)
   2014/C 212/44
   Jazyk konania: angličtina

      Účastníci konania

      Žalobkyňa: Európska komisia (v zastúpení: R. Van der Hout, lawyer, L. Cappelletti a F. Moro, splnomocnení zástupcovia)

      Žalovaná: McCarron Poultry Ltd (Killacorn Emyvale, Írsko)

      Návrhy

   Žalobkyňa navrhuje, aby Všeobecný súd:

               —

               uložil žalovanej povinnosť zaplatiť Európskej komisii dlžnú sumu 9 76  663,34 eura, zodpovedajúcu istine vo výške 9 00  662,25 eura a úrokom z omeškania vo výške 76  001,09 eura vypočítaných v sadzbe 2,50 % za obdobie od 1. decembra 2010 do 5. apríla 2014,

               —

               uložil žalovanej povinnosť zaplatiť Európskej komisii úroky vo výške 61,690 eura za každý deň od 16. apríla 2014 do dátumu splatenia celého dlhu a

               —

               uložil žalovanej povinnosť nahradiť trovy konania.

      Žalobné dôvody a hlavné tvrdenia

   Táto žaloba je podaná na základe článku 272 ZFEÚ a žalobkyňa ňou navrhuje, aby Všeobecný súd vyhlásil rozsudok, ktorým by žalovanej uložil povinnosť vrátiť Európskej komisii istinu vo výške 9 00  662,25 eura, zvýšenú o úroky, v rámci zmluvy č.oNNE5/1999/20229 týkajúcej sa „Činností Spoločenstva v oblasti osobitného programu výskumu a technologického rozvoja (RDT) a prezentácie, Energia, životné prostredie a trvalo udržateľný rozvoj“ – Časť B: program, Energia‘“.
   Komisia na podporu svojej žaloby uvádza jediný žalobný dôvod. Tvrdí, že žalovaná porušila svoje zmluvné povinnosti tým, že nevrátila Komisii rozdiel medzi finančným príspevkom Únie, na ktorý mala nárok, a celkovou sumou príspevku, ktorý už dostala. Finančný príspevok, na ktorý má žalovaná nárok, je nižší ako celková suma, ktorá jej bola zaplatená prostredníctvom záloh a čiastkových platieb. Komisia v dôsledku toho tvrdí, že žalovaná je na základe zmluvy povinná vrátiť dlžnú sumu.


title: Vec T-49/12: Žaloba podaná 7. februára 2012 — Lafarge/Komisia

text:
               14.4.2012

               SK

               Úradný vestník Európskej únie

               C 109/20

         Žaloba podaná 7. februára 2012 — Lafarge/Komisia
   (Vec T-49/12)
   2012/C 109/44
   Jazyk konania: francúzština

      Účastníci konania

      Žalobkyňa: Lafarge (Paríž, Francúzsko) (v zastúpení: A. Winckler, F. Brunet a C. Medina, advokáti)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil na základe článku 263 ZFEÚ rozhodnutie Európskej komisie K(2011) 8890 z 25. novembra 2011 v konaní o uplatnenie článku 24 ods. 1 písm. d) nariadenia Rady (ES) č. 1/2003 vo veci 39520 — Cement a príbuzné výrobky,

               —

               zaviazal Európsku komisiu na náhradu všetkých trov konania.

      Dôvody a hlavné tvrdenia

   Na podporu svojej žaloby žalobkyňa uvádza štyri žalobné dôvody.

               1.

               Prvý žalobný dôvod založený na porušení nariadenia č. 1/2003 (1), keďže Komisia prekročila právomoci, ktoré jej zveruje článok 24 ods. 1 písm. d) nariadenia č. 1/2003, tým, že vyžadovala, aby žalobkyňa potvrdila, že jej odpoveď je úplná, správna a presná, alebo aby predložila chýbajúce informácie alebo opravy nevyhnutné na to, aby jej odpoveď bola úplná, správna a presná.

               2.

               Druhý žalobný dôvod založený na porušení zásady proporcionality, keďže Komisia prekročila hranice toho, čo je primerané a nevyhnutné na dosiahnutie sledovaného cieľa, tým, že prijala rozhodnutie, ktorým vyžaduje od žalobkyne, aby potvrdila úplnosť, správnosť a presnosť svojej odpovede alebo aby predložila chýbajúce informácie alebo opravy nevyhnutné na to, aby jej odpoveď bola úplná, správna a presná, aj keď s ohľadom na množstvo požadovaných informácií také potvrdenie bolo nemožné a Komisia mohla prijať vhodnejšie opatrenia na to, aby sa uistila, že odpoveď žalobkyne môže predstavovať dôveryhodný základ pre posúdenie súladu správania podnikov s článkami 101 a 102 ZFEÚ.

               3.

               Tretí žalobný dôvod založený na porušení práva na obhajobu a práva na spravodlivý proces, keďže napadnuté rozhodnutie vyžadovalo od žalobkyne, aby sa zriekla všetkých výhrad, ktoré sprevádzali jej odpoveď, aj keď musela s ohľadom na zložitosť požadovaných informácií vykonať viacero arbitrárnych určení.

               4.

               Štvrtý žalobný dôvod založený na porušení zásady riadnej správy vecí verejných, keďže napadnuté rozhodnutie bolo prijaté bez toho, aby boli zohľadnené osobitné okolnosti prípadu uvedené žalobkyňou v odpovedi, a bez toho, aby bola žalobkyňa najskôr vypočutá.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch [101 ZFEÚ] a [102 ZFEÚ] (Ú. v. ES L 1, 2003, s. 1).


title: Vec T-177/05: Žaloba podaná 6. mája 2005: Fínska republika proti Komisii Európskych spoločenstiev

text:
               25.6.2005

               SK

               Úradný vestník Európskej únie

               C 155/30

         Žaloba podaná 6. mája 2005: Fínska republika proti Komisii Európskych spoločenstiev
   (Vec T-177/05)
   (2005/C 155/57)
   Jazyk konania: fínčina
   Fínska republika, v zastúpení: Tuula Pynnä, valtionasiamies, a Alice Guimaraes-Purokoski, zastupujúca valtionasiamies, podala 6. mája 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:

               1.

               zrušil rozhodnutie Komisie obsiahnuté v liste generálneho riaditeľa generálneho riaditeľstva pre rozpočet Komisie z 28. februára 2005, ktorý bol zaslaný stálemu zástupcovi Fínska pri Európskej únii, ako aj v liste toho istého generálneho riaditeľa z 25. apríla 2005, zaslanom stálemu zástupcovi Fínska pri Európskej únii, ktorý potvrdzuje dané rozhodnutie a v ktorom Komisia odmietla začať s Fínskom rokovania o podmienenej platbe retroaktívneho cla, ktoré Komisia od Fínska žiada v konaní pre nesplnenie povinnosti 2003/2180 podľa článku 226 ES, spolu s úrokmi z omeškania narastajúcimi až do zaplatenia.

               2.

               zaviazal Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Dňa 28. februára 2005 generálny riaditeľ generálneho riaditeľstva pre rozpočet Komisie pán Romero zaslal list stálemu zástupcovi Fínska pri Európskej únii. V tomto liste Komisia oznamuje svoj zamietavý postoj k začatiu rokovaní o podmienenej platbe retroaktívneho cla, ktoré Komisia žiada od Fínska v zmysle nariadenia (ES, Euratom) č. 1150/2000 v konaní pre nesplnenie povinnosti 2003/2180 podľa článku 226 ES spolu s úrokmi z omeškania narastajúcimi až do zaplatenia (1). Komisia potvrdila toto rozhodnutie generálneho riaditeľa generálneho riaditeľstva pre rozpočet Komisie stálemu zástupcovi Fínska pri Európskej únii prostredníctvom listu z 25. apríla 2005.
   Fínsko sa domnieva, že Komisia prijatím sporného rozhodnutia porušila Zmluvu ES, resp. právne pravidlo týkajúce sa jej uplatňovania v zmysle článku 230 druhom odseku ES.

               —

               Odmietnutím začať rokovania o podmienenej platbe retroaktívneho cla, ktoré Komisia vyžaduje od Fínska v zmysle nariadenia (ES, Euratom) č. 1150/2000 v konaní pre nesplnenie povinnosti 2003/2180 spolu s úrokmi z omeškania narastajúcimi až do zaplatenia, Komisia porušila zásadu lojálnej spolupráce zakotvenú v článku 10 ES a konala v rozpore s judikatúrou Súdneho dvora Európskych spoločenstiev týkajúcou sa podmienených platieb.

               —

               Neodôvodnenie zamietavého rozhodnutia je porušením článku 253 ES.

         Zamietnutie rokovaní znamená, že Fínsko nemôže vykonať podmienenú platbu retroaktívneho cla, ktoré od neho Komisia žiada v zmysle nariadenia (ES, Euratom) č. 1150/2000 v konaní pre nesplnenie povinnosti 2003/2180 spolu so vzniknutými úrokmi omeškania, a zároveň sa nemôže ubezpečiť, že sporné právne otázky v danom konaní pre nesplnenie povinnosti 2003/2180 budú môcť byť preskúmané Súdnym dvorom.

      (1)  Nariadenie Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (Ú. v. ES L 130, 31.5.2000, s. 1)


title: Spojené veci C-581/13 P a C-582/13 P: Rozsudok Súdneho dvora (ôsma komora) z  20. novembra 2014 – Intra-Presse/Úrad pre harmonizáciu vnútorného trhu (ochranné známky a vzory), Golden Balls Ltd (Odvolanie — Ochranná známka Spoločenstva — Nariadenie (ES) č. 40/94 — Článok 8 ods. 1 písm. b) — Článok 8 ods. 5 — Slovná ochranná známka GOLDEN BALLS — Námietka majiteľa skoršej slovnej ochrannej známky Spoločenstva BALLON D'OR — Príslušná skupina verejnosti — Podobnosť označení — Pravdepodobnosť zámeny)

text:
               26.1.2015

               SK

               Úradný vestník Európskej únie

               C 26/7

         Rozsudok Súdneho dvora (ôsma komora) z 20. novembra 2014 – Intra-Presse/Úrad pre harmonizáciu vnútorného trhu (ochranné známky a vzory), Golden Balls Ltd
   (Spojené veci C-581/13 P a C-582/13 P) (1)

   ((Odvolanie - Ochranná známka Spoločenstva - Nariadenie (ES) č. 40/94 - Článok 8 ods. 1 písm. b) - Článok 8 ods. 5 - Slovná ochranná známka GOLDEN BALLS - Námietka majiteľa skoršej slovnej ochrannej známky Spoločenstva BALLON D'OR - Príslušná skupina verejnosti - Podobnosť označení - Pravdepodobnosť zámeny))
   (2015/C 026/08)
   Jazyk konania: angličtina

      Účastníci konania

      Odvolateľka: Intra-Presse (v zastúpení: P. Péters, advocaat, T. de Haan, advokát)

      Ďalší účastník konania: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca), Golden Balls Ltd (v zastúpení: M. Edenborough QC)

      Výrok rozsudku

               1.

               Rozsudky Všeobecného súdu Európskej únie Golden Balls/ÚHVT – Intra-Presse (GOLDEN BALLS) (T–448/11, EU:T:2013:456) a Golden Balls/ÚHVT – Intra-Presse (GOLDEN BALLS) (T–437/11, EU:T:2013:441) sa zrušujú v rozsahu, v akom sa v nich zamietli dva návrhy na zrušenie podané spoločnosťou Intra-Presse SAS

               2.

               Odvolania sa v zostávajúcej časti zamietajú.

               3.

               Bod 2 výroku rozhodnutia prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 22. júna 2011 (vec R 1432/2010-1) a bod 2 výroku rozhodnutia prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 26. mája 2011 (vec R 1310/2010-1) sa zrušujú.

               4.

               Intra-Presse SAS, Úrad pre harmonizáciu vnútorného trhu (ochranné známky a vzory) (ÚHVT) a Golden Balls Ltd znášajú vlastné trovy konania vynaložené tak v prvostupňovom konaní, ako aj v odvolacom konaní.

      (1)  Ú. v. EÚ C 24, 25.1.2014.


title: Vec C-365/08: Rozsudok Súdneho dvora (štvrtá komora) z  20. mája 2010 (návrh na začatie prejudiciálneho konania, ktorý podal Verwaltungsgerichtshof — Rakúsko) — Agrana Zucker GmbH/Bundesminister für Land- und Forstwirtschaft, Umwelt und Wasserwirtschaft [Cukor — Nariadenie (ES) č. 318/2006 — Článok 16 — Výpočet výšky výrobného poplatku — Zahrnutie množstva kvótovaného cukru, ktoré bolo stiahnuté z trhu, do základu na vymeranie poplatku — Zásady proporcionality a zákazu diskriminácie]

text:
               3.7.2010

               SK

               Úradný vestník Európskej únie

               C 179/5

         Rozsudok Súdneho dvora (štvrtá komora) z 20. mája 2010 (návrh na začatie prejudiciálneho konania, ktorý podal Verwaltungsgerichtshof — Rakúsko) — Agrana Zucker GmbH/Bundesminister für Land- und Forstwirtschaft, Umwelt und Wasserwirtschaft
   (Vec C-365/08) (1)

   (Cukor - Nariadenie (ES) č. 318/2006 - Článok 16 - Výpočet výšky výrobného poplatku - Zahrnutie množstva kvótovaného cukru, ktoré bolo stiahnuté z trhu, do základu na vymeranie poplatku - Zásady proporcionality a zákazu diskriminácie)
   2010/C 179/07
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Verwaltungsgerichtshof

      Účastníci konania pred vnútroštátnym súdom

      Žalobkyňa: Agrana Zucker GmbH

      Žalovaný: Bundesminister für Land- und Forstwirtschaft, Umwelt und Wasserwirtschaft

      Predmet veci

   Návrh na začatie prejudiciálneho konania — Verwaltungsgerichtshof — Výklad článku 34 ES a najmä zásady zákazu diskriminácie, ako aj zásady legitímnej dôvery a proporcionality — Výklad a platnosť článku 16 nariadenia Rady (ES) č. 318/2006 z 20. februára 2006 o spoločnej organizácii trhov v sektore cukru (Ú. v. EÚ L 58, s. 1) — Zahrnutie časti kvóty, ktorá je určená na preventívne stiahnutie z trhu, do základu pre vymeranie výrobného poplatku v súlade s článkom 1 nariadenia Komisie (ES) č. 290/2007 zo 16. marca 2007, ktorým sa na hospodársky rok 2007/2008 stanovuje percento uvedené v článku 19 nariadenia Rady (ES) č. 318/2006 (Ú. v. EÚ L 78, s. 20)

      Výrok rozsudku

               1.

               Článok 16 nariadenia Rady (ES) č. 318/2006 z 20. februára 2006 o spoločnej organizácii trhov v sektore cukru sa má vykladať v tom zmysle, že množstvo kvótovaného cukru, ktoré bolo stiahnuté z trhu na základe článku 19 tohto nariadenia a článku 1 nariadenia Komisie (ES) č. 290/2007 zo 16. marca 2007, ktorým sa na hospodársky rok 2007/2008 stanovuje percento uvedené v článku 19 nariadenia Rady (ES) č. 318/2006, sa zahŕňa do základu na vymeranie výrobného poplatku.

               2.

               Skúmanie druhej prejudiciálnej otázky nepreukázalo žiadnu skutočnosť, ktorá by mohla ovplyvniť platnosť článku 16 nariadenia č. 318/2006.

      (1)  Ú. v. EÚ C 285, 8.11.2008.


title: Vec C-577/10: Žaloba podaná 10. decembra 2010 — Európska komisia/Belgické kráľovstvo

text:
               5.3.2011

               SK

               Úradný vestník Európskej únie

               C 72/7

         Žaloba podaná 10. decembra 2010 — Európska komisia/Belgické kráľovstvo
   (Vec C-577/10)
   2011/C 72/10
   Jazyk konania: francúzština

      Účastníci konania

      Žalobkyňa: Európska komisia (v zastúpení: E. Traversa a C. Vrignon, splnomocnení zástupcovia)

      Žalovaný: Belgické kráľovstvo

      Návrhy žalobkyne

               —

               určiť, že prijatím článkov 137 č. 8, 138 tretej zarážky, 153 a 157 č. 3 programového zákona (I) z 27. decembra 2006 (1) v znení platnom od 1. apríla 2007, Belgické kráľovstvo nesplnilo povinnosti, ktoré mu vyplývajú z článku 56 Zmluvy o fungovaní Európskej únie,

               —

               zaviazať Belgické kráľovstvo na náhradu trov konania.

      Žalobné dôvody a hlavné tvrdenia

   V tejto žalobe Komisia tvrdí, že vnútroštátne právne predpisy ukladajúce nezávislým poskytovateľom služieb usadeným v iných členských štátoch, ktorí chcú v Belgicku dočasne poskytovať služby, povinnosť predkladať predbežné vyhlásenie (vyhlásenie „Limosa“), predstavujú prekážku voľného pohybu služieb.
   Po prvé Komisia zastáva názor, že napadnuté ustanovenia predstavujú diskriminačné obmedzenie, pretože ukladajú dodatočné administratívne formality, ktoré sú pre nezávislých poskytovateľov služieb odrádzajúce a nezanedbateľné, a zavádzajú systém kontroly, ktorá sa vzťahuje len na poskytovateľov usadených v inom členskom štáte bez toho, aby toto rozdielne zaobchádzanie bolo objektívne odôvodnené.
   Po druhé žalobkyňa uvádza skutočnosť, že aj v prípade, že toto obmedzenie voľného pohybu služieb by nebolo diskriminačné, nie je odôvodnené z hľadiska cieľa všeobecného záujmu, udržiavania finančnej rovnováhy systému sociálneho zabezpečenia, predchádzania podvodom ani ochrany pracovníkov.

      (1)  Moniteur belge, 28. decembra 2006, s. 75178.


title: Vec T-323/12: Rozsudok Všeobecného súdu z 15. júla 2015 – Knauf Insulation Technology/ÚHVT – Saint Gobain Cristalería (ECOSE) („Ochranná známka Spoločenstva — Námietkové konanie — Medzinárodný zápis, v ktorom je vyznačené Európske spoločenstvo — Slovná ochranná známka ECOSE — Skoršia národná slovná ochranná známka ECOSEC FACHADAS — Relatívny dôvod zamietnutia — Pravdepodobnosť zámeny — Článok 8 ods. 1 písm. b) nariadenia (ES) č. 207/2009“)

text:
               14.9.2015

               SK

               Úradný vestník Európskej únie

               C 302/41

         Rozsudok Všeobecného súdu z 15. júla 2015 – Knauf Insulation Technology/ÚHVT – Saint Gobain Cristalería (ECOSE)
   (Vec T-323/12) (1)

   ((„Ochranná známka Spoločenstva - Námietkové konanie - Medzinárodný zápis, v ktorom je vyznačené Európske spoločenstvo - Slovná ochranná známka ECOSE - Skoršia národná slovná ochranná známka ECOSEC FACHADAS - Relatívny dôvod zamietnutia - Pravdepodobnosť zámeny - Článok 8 ods. 1 písm. b) nariadenia (ES) č. 207/2009“))
   (2015/C 302/52)
   Jazyk konania: angličtina

      Účastníci konania

      Žalobkyňa: Knauf Insulation Technology (Visé, Belgicko) (v zastúpení: K. Manhaeve, avocat)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: P. Geroulakos, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Saint Gobain Cristalería, SL (Madrid, Španielsko) (v zastúpení: M. Montañá, S. Sebé a I. Carulla, avocats)

      Predmet veci

   Žaloba podaná proti rozhodnutiu piateho odvolacieho senátu ÚHVT zo 17. apríla 2012 (vec R 259/2011-5), týkajúcemu sa námietkového konania medzi spoločnosťami Saint Gobain Cristalería, SL a Knauf Insulation Technologies

      Výrok rozsudku

               1.

               Žaloba sa zamieta.

               2.

               Knauf Insulation Technology je povinná nahradiť trovy konania.

      (1)  Ú. v. EÚ C 295, 29.9.2012.


title: Vec C-435/07: Žaloba podaná 18. septembra 2007 – Komisia Európskych spoločenstiev/Portugalská republika

text:
               10.11.2007

               SK

               Úradný vestník Európskej únie

               C 269/39

         Žaloba podaná 18. septembra 2007 – Komisia Európskych spoločenstiev/Portugalská republika
   (Vec C-435/07)
   (2007/C 269/66)
   Jazyk konania: portugalčina
   Účastníci konania

      Žalobkyňa: Komisia Európskych spoločenstiev (v zastúpení: C. Zadra a M. Telles Romao, splnomocnení zástupcovia)

      Žalovaná: Portugalská republika
   Návrhy žalobkyne

               —

               určiť, že Portugalská republika si tým, že neprijala všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2005/39/ES (1) zo 7. septembra 2005, ktorou sa mení a dopĺňa smernica Rady 74/408/EHS, ktorá sa týka motorových vozidiel vzhľadom na sedadlá, ich ukotvenia a hlavové opierky, a v každom prípade tým, že o nich neinformovala Komisiu, nesplnila povinnosti, ktoré jej vyplývajú z tejto smernice,

               —

               zaviazať Portugalskú republiku na náhradu trov konania.

         Žalobné dôvody a hlavné tvrdenia
   Lehota na prebratie tejto smernice do vnútroštátneho práva uplynula 19. apríla 2006.

      (1)  Ú. v. EÚ L 255, s. 143.


title: Vec T-430/16: Rozsudok Všeobecného súdu z 22. marca 2017 – Intercontinental Exchange Holdings/EUIPO (BRENT INDEX) („Ochranná známka Európskej únie — Prihláška slovnej ochrannej známky Európskej únie BRENT INDEX — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009“)

text:
               8.5.2017

               SK

               Úradný vestník Európskej únie

               C 144/41

         Rozsudok Všeobecného súdu z 22. marca 2017 – Intercontinental Exchange Holdings/EUIPO (BRENT INDEX)
   (Vec T-430/16) (1)

   ((„Ochranná známka Európskej únie - Prihláška slovnej ochrannej známky Európskej únie BRENT INDEX - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009“))
   (2017/C 144/55)
   Jazyk konania: angličtina

      Účastníci konania

      Žalobkyňa: Intercontinental Exchange Holdings, Inc. (Atlanta, Georgia, Spojené štáty) (v zastúpení: P. Heusler, advokát)

      Žalovaný: Úrad Európskej únie pre duševné vlastníctvo (v zastúpení: S. Bonne, splnomocnený zástupca)

      Predmet veci

   Žaloba podaná proti rozhodnutiu štvrtého odvolacieho senátu EUIPO z 2. júna 2016 (vec R 8/2016-4) týkajúcemu sa prihlášky slovného označenia BRENT INDEX ako ochrannej známky Európskej únie

      Výrok rozsudku

               1.

               Žaloba sa zamieta.

               2.

               Intercontinental Exchange Holdings, Inc., je povinná nahradiť trovy konania.

      (1)  Ú. v. EÚ C 371, 10.10.2016.


title: Vec C-335/05: Rozsudok Súdneho dvora (prvá komora) zo 7. júna 2007 (návrh na začatie prejudiciálneho konania, ktorý podal Finanzgericht Köln – Nemecko) – Řízení Letového Provozu ČR, s. p./Bundesamt für Finanzen (Trinásta smernica o DPH — Článok 2 ods. 2 — GATS — Doložka najvyšších výhod — Výklad sekundárneho práva Spoločenstva vzhľadom na medzinárodné dohody uzavreté Spoločenstvom)

text:
               21.7.2007

               SK

               Úradný vestník Európskej únie

               C 170/5

         Rozsudok Súdneho dvora (prvá komora) zo 7. júna 2007 (návrh na začatie prejudiciálneho konania, ktorý podal Finanzgericht Köln – Nemecko) – Řízení Letového Provozu ČR, s. p./Bundesamt für Finanzen
   (Vec C-335/05) (1)

   (Trinásta smernica o DPH - Článok 2 ods. 2 - GATS - Doložka najvyšších výhod - Výklad sekundárneho práva Spoločenstva vzhľadom na medzinárodné dohody uzavreté Spoločenstvom)
   (2007/C 170/08)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Köln
   Účastníci konania pred vnútroštátnym súdom

      Žalobca: Řízení Letového Provozu ČR, s. p.

      Žalovaný: Bundesamt für Finanzen
   Predmet veci
   Návrh na začatie prejudiciálneho konania – Finanzgericht Köln – Výklad článku 2 ods. 2 smernice 86/560/EHS: trinástej smernice Rady 86/560/EHS zo 17. novembra 1986 o harmonizácii zákonov členských štátov týkajúcich sa daní z obratu – postup vrátenia dane z pridanej hodnoty osobám podliehajúcim zdaneniu, ktoré nesídlia na území spoločenstva (Ú. v. ES L 326, s. 40; Mim. vyd. 09/001, s. 129) – Možnosť viazať vrátenie dane z pridanej hodnoty platiteľovi dane so sídlom na území tretieho štátu, ktorý je členom WTO, na podmienku reciprocity zo strany tohto štátu – Zlučiteľnosť s doložkou najvyšších výhod stanovenou v článku II ods. 1 Všeobecnej dohody o obchode so službami (GATS) – Výklad v súlade so smernicou
   Výrok rozsudku
   Článok 2 ods. 2 trinástej smernice Rady 86/560/EHS zo 17. novembra 1986 o harmonizácii zákonov členských štátov týkajúcich sa daní z obratu – postup vrátenia dane z pridanej hodnoty osobám podliehajúcim zdaneniu, ktoré nesídlia na území spoločenstva, sa má vykladať tak, že tam uvádzaný pojem „tretie štáty“ zahŕňa všetky tretie štáty a že toto ustanovenie nezasahuje do právomoci členských štátov rešpektovať ich povinnosti vyplývajúce z medzinárodných dohôd, akou je Všeobecná dohoda o obchode so službami, ani do zodpovednosti za toto rešpektovanie.

      (1)  Ú. v. EÚ C 315, 10.12.2005.


title: Vec C-551/10 P: Odvolanie podané 25. novembra 2010 : Éditions Odile Jacob SAS proti rozsudku Všeobecného súdu (šiesta komora) z  13. septembra 2010 vo veci T-279/04, Éditions Jacob/Komisia

text:
               12.2.2011

               SK

               Úradný vestník Európskej únie

               C 46/4

         Odvolanie podané 25. novembra 2010: Éditions Odile Jacob SAS proti rozsudku Všeobecného súdu (šiesta komora) z 13. septembra 2010 vo veci T-279/04, Éditions Jacob/Komisia
   (Vec C-551/10 P)
   2011/C 46/06
   Jazyk konania: francúzština

      Účastníci konania

      Odvolateľka: Éditions Odile Jacob SAS (v zastúpení: O. Fréget, M. Struys, M. Potel-Saville a L. Eskenazi, advokáti)

      Ďalší účastníci konania: Európska komisia, Lagardère SCA

      Návrhy odvolateľky

               —

               zrušiť rozsudok Všeobecného súdu z 13. septembra 2010 vo veci T-279/04, Editions Odile Jacob SAS/Komisia, ktorým sa zamietla žaloba Odile Jacob, a

               —

               zaviazať Komisiu na náhradu trov konania, a to vrátane trov konania, ktoré sa uložili Odile Jacob v prvostupňovom konaní, a trov konania, ktoré Odile Jacob vynaložila z titulu konania o tomto odvolaní.

      Odvolacie dôvody a hlavné tvrdenia

   Odvolateľka uvádza vo svojom odvolaní štyri odvolacie dôvody.
   V prvom odvolacom dôvode sa Editions Odile Jacob odvoláva na nesprávne použitie pojmu koncentrácia v zmysle nariadenia 4064/89 (1) a na pochybenie pri právnej kvalifikácii dočasného prevodu akcií, keďže neboli dodržané kritériá relevantné pre posúdenie kontroly podľa článku 3 ods. 3 nariadenia 4064/89. Po prvé, Všeobecný súd tým, že uvedený prevod, ktorým Natexis Banques Populaires (NBP) dočasne nadobudol Vivendi Universal Publishing, oddelil od právnej konštrukcie, čoho dôsledkom spoločnosť Lagardère získala kontrolu nad VUP, nedodržal všeobecný cieľ kontroly koncentrácií, ktorých účelom je vychádzať z ekonomickej reality, ktorá je základom pre všetky právne transakcie. Všeobecný súd tak nielen vytvoril novú výnimku z nariadenia 4064/89, vďaka ktorej sa môžu dočasné prevody, bez ohľadu na to, aký podnik je poverený držbou prevádzaných aktív, vyňaté spod kontroly koncentrácií, ale rovnako odňal článku 3 ods. 5 písm. a) tohto nariadenia jeho potrebný účinok.
   Po druhé, Všeobecný súd sa každopádne tým, že odmietol kvalifikáciu dočasného prevodu akcií podľa článku 3 ods. 5 písm. a) nariadenia 4064/89, dopustil nesprávneho a skresleného uplatnenia článku 3 ods. 3 tohto nariadenia, keďže zohľadnil iba tie prvky zmluvy, ktoré tvorili základ spornej transakcie.
   Vo svojom druhom odvolacom dôvode odvolateľka tvrdí, že došlo k nesprávnemu právnemu posúdeniu, keďže Všeobecný súd nevyvodil právne následky z procesných vád, ktorých sa dopustila Komisia. Všeobecný súd tým, že vymanil spod akejkoľvek kontroly tieto porušenia nariadenia 4064/89 týkajúce sa najmä nedodržania povinnosti odkladu výkonu, nedodržania oznamovacej povinnosti zakladajúcej právomoc Komisie a podvodu spočívajúceho v zjavnej zámene nadobúdateľa, povolil obchádzanie zákona porovnateľné so zneužitím právomoci Komisie.
   Vo svojom treťom odvolacom dôvode sa Editions Odile Jacob odvoláva na nesprávne právne posúdenie, ktorého sa údajne Všeobecný súd dopustil tým, že porušenie podstatných formálnych náležitostí, ktoré postihuje rozhodnutie Komisie, nesankcionoval neplatnosťou. Tento odvolací dôvod sa týka najmä nedostatočného odôvodnenia kvalifikácie spornej transakcie a uplatnenia článku 3 ods. 5 písm. a) nariadenia č. 4064/89 na časť tejto transakcie a porušenia zásady rovnosti, zásady právnej istoty a ochrany legitímnej dôvery.
   Svojím štvrtým a zároveň posledným odvolacím dôvodom odvolateľka namieta, že došlo k niekoľkým prípadom nesprávneho právneho posúdenia a zjavne nesprávneho posúdenia, ktorých sa Všeobecný súd údajne dopustil tým, že nedodržal právne kritériá relevantné pre posúdenie vzniku alebo upevnenia dominantného postavenia a primeranosti záväzkov týkajúcich sa zistení, ku ktorým dospela Komisia.

      (1)  Nariadenie Rady (EHS) č. 4064/89 z 21. decembra 1989 o kontrole koncentrácií medzi podnikmi, (Ú. v. ES L 395, s. 1; Mim. vyd. 08/001, s. 31).


title: Uznesenie Súdneho dvora (šiesta komora) z  22. júna 2005  vo veci C-281/04 P: Michael Leighton, Graham French, John Steven Neiger proti Rade Európskej únie, Komisii Európskych spoločenstiev a John Pascoe, Richard Micklethwait, Ruth Margaret Micklethwait (Odvolanie — Žaloba na nečinnosť — Nezačatie konania o nesplnenie povinnosti — Mimozmluvná zodpovednosť Spoločenstva — Zjavná neprípustnosť)

text:
               26.11.2005

               SK

               Úradný vestník Európskej únie

               C 296/9

      UZNESENIE SÚDNEHO DVORA

   (šiesta komora)
   z 22. júna 2005
   vo veci C-281/04 P: Michael Leighton, Graham French, John Steven Neiger proti Rade Európskej únie, Komisii Európskych spoločenstiev a John Pascoe, Richard Micklethwait, Ruth Margaret Micklethwait (1)

   (Odvolanie - Žaloba na nečinnosť - Nezačatie konania o nesplnenie povinnosti - Mimozmluvná zodpovednosť Spoločenstva - Zjavná neprípustnosť)
   (2005/C 296/17)
   Jazyk konania: angličtina
   Vo veci C-281/04 P, ktorej predmetom je odvolanie podľa článku 56 Štatútu Súdneho dvora, ktoré podali 25. júna 2004 Michael Leighton, Graham French, John Steven Neiger, (v zastúpení: J. Barnett, advokát), ďalší účastníci konania: Rada Európskej únie, Komisia Európskych spoločenstiev (v zastúpení: E. Travesa a M. Shotter, splnomocnení zástupcovia), John Pascoe, Richard Micklethwait, Ruth Margaret Micklethwait, Súdny dvor (šiesta komora), v zložení: predseda šiestej komory A. Borg Barthet, sudcovia J.-P. Puissochet a U. Lõhmus (spravodajca), generálny advokát: A. Tizzano, tajomník: R. Grass, vydal 22. júna 2005 uznesenie, ktorého výrok znie:

               1.

               Odvolanie sa zamieta.

               2.

               Páni Leighton, French a Neiger sú povinní nahradiť trovy konania.

      (1)  Ú. v. EÚ C 288, 11.9.2004.


title: Vec C-355/14: Rozsudok Súdneho dvora (deviata komora) z 2. júna 2016 (návrh na začatie prejudiciálneho konania, ktorý podal Аdministrativen sad – Pleven – Bulharsko) – „Polihim-SS“ EOOD/Nachalnik na Mitnitsa Svishtov (Návrh na začatie prejudiciálneho konania — Nepriame dane — Spotrebné dane — Smernica 2008/118/ES — Vznik daňovej povinnosti k spotrebnej dani — Článok 7 ods. 2 — Pojem „prepustenie tovaru podliehajúceho spotrebnej dani z režimu pozastavenia dane“ — Zdaňovanie energetických výrobkov a elektriny — Smernica 2003/96/ES — Článok 14 ods. 1 písm. a) — Použitie energetických výrobkov na výrobu elektriny — Nákup a predaj energetických výrobkov nachádzajúcich sa v daňovom sklade sprostredkujúcim kupujúcim — Priame dodanie energetických výrobkov subjektu na účely výroby elektriny — Uvedenie sprostredkujúceho kupujúceho ako „príjemcu“ výrobkov na daňových dokladoch — Porušenie požiadaviek vnútroštátneho práva na účely oslobodenia od spotrebnej dane — Nepriznanie oslobodenia — Dôkaz o použití výrobkov za podmienok umožňujúcich oslobodenie od spotrebnej dane — Proporcionalita)

text:
               8.8.2016

               SK

               Úradný vestník Európskej únie

               C 287/5

         Rozsudok Súdneho dvora (deviata komora) z 2. júna 2016 (návrh na začatie prejudiciálneho konania, ktorý podal Аdministrativen sad – Pleven – Bulharsko) – „Polihim-SS“ EOOD/Nachalnik na Mitnitsa Svishtov
   (Vec C-355/14) (1)

   ((Návrh na začatie prejudiciálneho konania - Nepriame dane - Spotrebné dane - Smernica 2008/118/ES - Vznik daňovej povinnosti k spotrebnej dani - Článok 7 ods. 2 - Pojem „prepustenie tovaru podliehajúceho spotrebnej dani z režimu pozastavenia dane“ - Zdaňovanie energetických výrobkov a elektriny - Smernica 2003/96/ES - Článok 14 ods. 1 písm. a) - Použitie energetických výrobkov na výrobu elektriny - Nákup a predaj energetických výrobkov nachádzajúcich sa v daňovom sklade sprostredkujúcim kupujúcim - Priame dodanie energetických výrobkov subjektu na účely výroby elektriny - Uvedenie sprostredkujúceho kupujúceho ako „príjemcu“ výrobkov na daňových dokladoch - Porušenie požiadaviek vnútroštátneho práva na účely oslobodenia od spotrebnej dane - Nepriznanie oslobodenia - Dôkaz o použití výrobkov za podmienok umožňujúcich oslobodenie od spotrebnej dane - Proporcionalita))
   (2016/C 287/06)
   Jazyk konania: bulharčina

      Vnútroštátny súd, ktorý podal návrh na začatie prejudiciálneho konania

   Аdministrativen sad – Pleven

      Účastníci konania pred vnútroštátnym súdom

      Žalobkyňa:„Polihim-SS“ EOOD

      Žalovaný: Nachalnik na Mitnitsa Svishtov

      za účasti: Okrazhna prokuratura Pleven

      Výrok rozsudku

               1.

               Článok 7 ods. 2 smernice Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS sa má vykladať v tom zmysle, že predaj výrobku podliehajúceho spotrebnej dani držaného oprávneným prevádzkovateľom daňového skladu v daňovom sklade vedie k prepusteniu do daňového voľného obehu až v momente, keď tento výrobok fyzicky opustí daňový sklad.

               2.

               Článok 14 ods. 1 písm. a) smernice Rady 2003/96/ES z 27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny v spojení s článkom 7 smernice 2008/118 sa má vykladať v tom zmysle, že bráni tomu, aby vnútroštátne orgány odmietli oslobodiť od spotrebnej dane energetické výrobky, ktoré po tom, ako boli oprávneným prevádzkovateľom daňového skladu predané sprostredkujúcemu kupujúcemu, ich tento kupujúci predal konečnému spotrebiteľovi, ktorý spĺňa všetky požiadavky vnútroštátneho práva na oslobodenie týchto výrobkov od spotrebnej dane a ktorému boli tieto výrobky dodané priamo týmto oprávneným prevádzkovateľom daňového skladu z daňového skladu, len z toho dôvodu, že sprostredkujúci kupujúci označený týmto oprávneným prevádzkovateľom daňového skladu ako príjemca uvedených výrobkov nie je konečným spotrebiteľom oprávneným podľa vnútroštátneho práva prijímať energetické výrobky oslobodené od spotrebnej dane.

      (1)  Ú. v. EÚ C 329, 22.9.2014.


title: Vec F-23/14: Žaloba podaná 19. marca 2014 – ZZ/EHSV

text:
               16.6.2014

               SK

               Úradný vestník Európskej únie

               C 184/42

         Žaloba podaná 19. marca 2014 – ZZ/EHSV
   (Vec F-23/14)
   2014/C 184/70
   Jazyk konania: francúzština

      Účastníci konania

      Žalobca: ZZ (v zastúpení: L. Levi a A. Tymen, avocats)

      Žalovaný: Európsky hospodársky a sociálny výbor (EHSV)

      Predmet a opis sporu

   Zrušenie rozhodnutia o preradení žalobcu z pracovného miesta vedúceho oddelenia na pracovné miesto poradcu a rozhodnutie nevyplácať mu ďalej príspevok za riadenie, ako aj návrh na náhradu škody

      Návrhy žalobcu

               —

               zrušiť rozhodnutie generálneho tajomníka EHSV č. 326/13 z 26. júna 2013 o preradení žalobcu s účinnosťou od 1. septembra 2013 na pracovné miesto poradcu riaditeľa riaditeľstva pre logistiku,

               —

               zrušiť rozhodnutie generálneho tajomníka EHSV č. 344/13 A z 1. júla 2013, ktorým sa nariaďuje nevyplácať ďalej žalobcovi s účinnosťou od 1. septembra 2013 príspevok za riadenie,

               —

               priznať žalobcovi náhradu škody vo výške 5 000 eur,

               —

               v každom prípade zaviazať žalovaného na náhradu všetkých trov konania.


title: Vec C-359/07: Návrh na začatie prejudiciálneho konania, ktorý podal Verwaltungsgericht Stuttgart (Nemecko) 2. augusta 2007 – SOBO Sport & Entertainment GmbH/Spolková krajina Bádensko-Württembersko

text:
               10.11.2007

               SK

               Úradný vestník Európskej únie

               C 269/19

         Návrh na začatie prejudiciálneho konania, ktorý podal Verwaltungsgericht Stuttgart (Nemecko) 2. augusta 2007 – SOBO Sport & Entertainment GmbH/Spolková krajina Bádensko-Württembersko
   (Vec C-359/07)
   (2007/C 269/39)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgericht Stuttgart
   Účastníci konania pred vnútroštátnym súdom

      Žalobkyňa: SOBO Sport & Entertainment GmbH

      Žalovaná: Spolková krajina Bádensko-Württembersko
   Prejudiciálne otázky

               1.

               Majú sa články 43 ES a 49 ES vykladať tak, že vylučujú vnútroštátny monopol na určité hazardné hry, ako sú športové stávky a lotérie, ak v dotknutom členskom štáte neexistuje koherentná a systematická politika na celkové obmedzenie hazardných hier, keďže podnikatelia, ktorým bola v tomto členskom štáte udelená koncesia podporujú a robia reklamu účasti na iných hazardných hrách – ako sú štátom prevádzkované športové stávky a lotérie – a navyše iné hry s rovnakým, alebo vyšším predpokladaným potenciálnym nebezpečenstvom závislosti – ako sú stávky na určité športové podujatia (napríklad konské dostihy), výherné automaty a kasínové hry – môžu byť prevádzkované súkromnými poskytovateľmi služieb?

               2.

               Majú sa články 43 ES a 49 ES vykladať tak, že povolenia na prevádzkovanie športových stávok udelené štátnymi orgánmi, špecificky určené na tento účel členskými štátmi, ktoré nie sú obmedzené na osobitné štátne územie, splnomocňujú držiteľa povolenia a tretie osoby ním určené na predkladanie a dojednávanie ponúk tiež v iných členských štátoch, bez akéhokoľvek dodatočného vnútroštátneho povolenia, ktoré by bolo vyžadované?


title: Vec T-412/05: Žaloba podaná  18. novembra 2005  –  M /Ombudsman

text:
               25.2.2006

               SK

               Úradný vestník Európskej únie

               C 48/35

         Žaloba podaná 18. novembra 2005 – „M“/Ombudsman
   (Vec T-412/05)
   (2006/C 48/69)
   Jazyk konania: francúzština
   Účastníci konania

      Žalobca:„M“ (Brusel, Belgicko) (v zastúpení: G. Vandersanden, advokát)

      Žalovaný: Európsky ombudsman
   Návrhy žalobcu

               —

               určenie toho, že vznikla mimozmluvná zodpovednosť Európskeho spoločenstva na základe článku 288 ods. 2 ES z dôvodu chýb, ktorých sa dopustil Európsky ombudsman v rámci výkonu svojich úloh, obzvlášť vzhľadom na uverejnenie jeho správy 1288/99/OV, v ktorej protiprávne označil menovite žalobcu a z dôvodu nedbanlivostí, ktorých sa dopustil Európsky ombudsman, pokiaľ ide o prešetrovanie spisu a nesprávnych záverov, ku ktorým dospel;

               —

               v dôsledku toho zaviazanie Európskeho spoločenstva, zastúpeného Európskym ombudsmanom, na náhradu odbornej, nemajetkovej ujmy žalobcu, ako aj ujmy, ktorá vznikla na jeho zdraví v predbežne stanovenej celkovej sume spolu 150 000 eur s výhradou zmeny výšky sumy v súvislosti so zmenou v prosécution de cause (pokračovaní konania vo veci);

               —

               zaviazať Európske spoločenstvo, zastúpené Európskym ombudsmanom, na náhradu trov konania.

         Žalobné dôvody a hlavné tvrdenia
   Sťažnosťou podanou Európskemu ombudsmanovi, ho skupina občanov požiadala, aby zistil existenciu prípadu nesprávneho úradného postupu Komisie v súvislosti prejednávaním ich sťažnosti podanej proti vnútroštátnym úradom. Svojim rozhodnutím z 18. júla 2002 Európsky ombudsman vyjadril názor, že došlo k nesprávnemu úradnému postupu a je preto dôvod pre čiastočné vyhovenie sťažnosti zo strany Komisie.
   Predmetom tejto žaloby podanej úradníkom oddelenia Komisie zodpovedného za prešetrenie predmetnej sťažnosti je náhrada škody, ktorá údajne vznikla žalobcovi z dôvodu uvedenia jeho mena v rozhodnutí 1288/99/0V a z dôvodu údajných nedbanlivostí, ktorých sa dopustil Európsky ombudsman, pokiaľ ide o prešetrovanie spisového materiálu a pokiaľ ide o závery, ku ktorým dospel vo svojom už citovanom rozhodnutí. Žalobca tvrdí, že po uverejnení rozhodnutia jeho meno bolo citované v tlačovom komuniké uverejnenom Európskym ombudsmanom a prebratom v rôznych denníkoch, ako aj na internetových stránkach, čo zapríčinilo vznik jeho ujmy. Podľa názoru žalobcu škoda, ktorú údajne utrpel, je o to závažnejšia, že žalobca plní dôležité úlohy a že uverejnenie rozhodnutia vydaného Európskym ombudsmanom závažne zasahuje do jeho profesionálnej integrity.
   Žalobca podáva žalobu na základe článku 288 ods. 2 ES, ktorý zakotvuje mimozmluvnú zodpovednosť Európskeho spoločenstva, ktorá podľa neho v danom prípade mohla vzniknúť v dôsledku údajne nesprávneho postupu ombudsmana.
   Na podporu svojej žaloby žalobca najskôr uvádza, že v danom prípade sa ombudsman dopustil závažnej chyby, keď uviedol mená osôb – teda žalobcu – vo svojej správe porušiac tak zásadu dôvernosti a proporcionality tým, že uverejnenie mena žalobcu nie je podľa jeho názoru nevyhnutné a nemôže byť odôvodnené výnimkou zo všeobecného pravidla dôvernosti (1).
   Okrem toho žalobca tvrdí, že postup ombudsmana a jeho služby zakladajú porušenie zásady kontradiktórnosti, ktorá je základnou zásadou práv na obhajobu. Rovnako tvrdí, že je zakázané negatívne posudzovať fyzickú alebo právnickú osobu, v správe, ktorá musí byť uverejnená po tom, čo je všeobecne oznámená a musí byť verejne sprístupnená.
   Nakoniec žalobca tiež tvrdí, že ombudsman tým, že prijal sporné rozhodnutie nesprávne posúdil skutkové okolnosti a založil svoje rozhodnutie na nedostatočných prvkoch.

      (1)  Na podporu svojich návrhov žalobca uvádza medzi inými rozsudok SDES z 10. júla 2001, vyhlásený vo veci ISMERI-EUROPA/Dvor audítorov, C-315/99P, Zb. s. I-5281.


title: Vec C-257/14: Rozsudok Súdneho dvora (deviata komora) zo 17. septembra 2015 (návrh na začatie prejudiciálneho konania, ktorý podal Rechtbank Amsterdam – Holandsko) – C. van der Lans/Koninklijke Luchtvaart Maatschappij NV (Návrh na začatie prejudiciálneho konania — Letecká doprava — Práva cestujúcich v prípade meškania alebo zrušenia letu — Nariadenie (ES) č. 261/2004 — Článok 5 ods. 3 — Odmietnutie nástupu do lietadla a zrušenie letu — Veľké meškanie letu — Náhrady a pomoc cestujúcim — Mimoriadne okolnosti)

text:
               9.11.2015

               SK

               Úradný vestník Európskej únie

               C 371/11

         Rozsudok Súdneho dvora (deviata komora) zo 17. septembra 2015 (návrh na začatie prejudiciálneho konania, ktorý podal Rechtbank Amsterdam – Holandsko) – C. van der Lans/Koninklijke Luchtvaart Maatschappij NV
   (Vec C-257/14) (1)

   ((Návrh na začatie prejudiciálneho konania - Letecká doprava - Práva cestujúcich v prípade meškania alebo zrušenia letu - Nariadenie (ES) č. 261/2004 - Článok 5 ods. 3 - Odmietnutie nástupu do lietadla a zrušenie letu - Veľké meškanie letu - Náhrady a pomoc cestujúcim - Mimoriadne okolnosti))
   (2015/C 371/13)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Rechtbank Amsterdam

      Účastníci konania pred vnútroštátnym súdom

      Žalobkyňa: C. van der Lans

      Žalovaná: Koninklijke Luchtvaart Maatschappij NV

      Výrok rozsudku

   Článok 5 ods. 3 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa má vykladať v tom zmysle, že technická porucha, o akú ide v konaní vo veci samej, ktorá vznikla nečakane, ktorá nevyplýva z nedostatku údržby a nebola zistená pri pravidelnej údržbe, nepatrí pod pojem „mimoriadne okolnosti“ v zmysle tohto ustanovenia.

      (1)  Ú. v. EÚ C 303, 8.9.2014.


title: Vec F-87/14: Žaloba podaná 1. septembra 2014 – ZZ/Rada

text:
               1.12.2014

               SK

               Úradný vestník Európskej únie

               C 431/49

         Žaloba podaná 1. septembra 2014 – ZZ/Rada
   (Vec F-87/14)
   (2014/C 431/78)
   Jazyk konania: francúzština

      Účastníci konania

      Žalobca: ZZ (v zastúpení: M. Velardo, advokát)

      Žalovaná: Rada Európskej únie

      Predmet a opis sporu

   Zrušenie rozhodnutia Rady o úhrade nákladov na nemocničnú starostlivosť, ktoré vznikli žalobcovi a zaviazanie Rady na zaplatenie úrokov z omeškania a vyrovnávacích úrokov, na jednej strane, a na náhradu škody za údajne spôsobenú nemajetkovú ujmu

      Návrhy žalobcu

               —

               čiastočne zrušiť rozhodnutia Úradu pre plnenie nárokov v Bruseli v rozsahu, v akom vyplývajú zo zúčtovania č. 55 z 27. septembra 2013 týkajúcim sa žiadosti o úhradu nákladov na nemocničnú starostlivosť z 12. júla 2012 podanú žalobcom,

               —

               vyhlásiť neplatnosť listov z 19. novembra 2013 vedúceho Úradu pre plnenie nárokov týkajúcim sa nevyhoveniu údajnej žiadosti o predchádzajúce povolenie z 12. júla 2012 alebo ich subsidiárne zrušiť,

               —

               zrušiť v rozsahu, v akom je potrebné rozhodnutie menovacieho orgánu z 22. mája 2014 o zamietnutí sťažností predložených žalobcom 27. decembra 2013 a 18. februára 2014,

               —

               zaviazať žalovanú na zaplatenie úrokov z omeškania a vyrovnávacích úrokov odo dňa, keď boli vymáhané sumy splatné, ako aj na náhradu škody za spôsobenú nemajetkovú ujmu, ktorá vznikla žalobcovi,

               —

               zaviazať žalovanú na náhradu trov konania.


title: Vec T-142/17 R: Uznesenie predsedu Všeobecného súdu z 23. marca 2017 – Kaimbi/Rada („Predbežné opatrenie — Reštriktívne opatrenia — Konžská demokratická republika — Návrh na odklad výkonu — Neexistencia naliehavosti“)

text:
               6.6.2017

               SK

               Úradný vestník Európskej únie

               C 178/24

         Uznesenie predsedu Všeobecného súdu z 23. marca 2017 – Kaimbi/Rada
   (Vec T-142/17 R)
   ((„Predbežné opatrenie - Reštriktívne opatrenia - Konžská demokratická republika - Návrh na odklad výkonu - Neexistencia naliehavosti“))
   (2017/C 178/35)
   Jazyk konania: francúzština

      Účastníci konania

      Žalobca: Delphin Kaimbi (Kinshasa, Konžská demokratická republika) (v zastúpení: O. Okito a A. Ouannès, avocats)

      Žalovaná: Rada Európskej únie

      Predmet veci

   Návrh založený na článkoch 278 a 279 ZFEÚ na odklad výkonu nariadenia Rady (EÚ) 2016/2230 z 12. decembra 2016, ktorým sa mení nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (Ú. v. EÚ L 336 I, 2016, s. 1)

      Výrok

               1.

               Návrh na odklad výkonu sa zamieta.

               2.

               O trovách konania sa rozhodne neskôr.


title: Vec T-460/12: Žaloba podaná 17. októbra 2012 — Virgin Media/Komisia

text:
               8.12.2012

               SK

               Úradný vestník Európskej únie

               C 379/28

         Žaloba podaná 17. októbra 2012 — Virgin Media/Komisia
   (Vec T-460/12)
   2012/C 379/49
   Jazyk konania: angličtina

      Účastníci konania

      Žalobca: Virgin Media Ltd (Hook, Spojené kráľovstvo) (v zastúpení: J. Ellison, D. Slater, solicitors, a D. Waelbroeck, advokát)

      Žalovaná: Európska komisia

      Návrhy

   Žalobca navrhuje, aby Všeobecný súd:

               —

               vyhlásil žalobu za prípustnú a dôvodnú,

               —

               zrušil rozhodnutie Komisie z 12. júna 2012, uverejnené v Úradnom vestníku Európskej únie 25. júla 2012, vyhlasujúce opatrenie štátnej pomoci „City of Birmingham — Digital Districts NGA Network“ za zlučiteľné s článkom 107 ods. 3 písm. c) Zmluvy o fungovaní Európskej únie, a

               —

               zaviazal žalovanú na náhradu všetkých trov konania.

      Dôvody a hlavné tvrdenia

   Na podporu svojej žaloby žalobca uvádza dva žalobné dôvody.

               1.

               Prvý žalobný dôvod založený na nesprávnom uvedení skutkového stavu v napadnutom rozhodnutí, ktoré inter alia zahŕňa:

                           —

                           konštatovanie, že žalobca nie je súťažným spôsobom prítomný v Digital Districts of Birmingham, ktoré zahŕňajú Digbeth, Eastside a Jewellery Quarter (ďalej len „dotknutá oblasť“),

                           —

                           konštatovanie, že dotknutá oblasť má len obmedzenú kapacitu na zavádzanie širokopásmovej siete novej generácie („NGA“) spočívajúce v zavedení prístupovej siete na báze optických vlákien až do kancelárie (Fibre-to-the-cabinet, „FFTC“), ktoré v časti oblasti plánuje BT Group plc’s,

                           —

                           konštatovanie, že rýchlosti pripojenia v dotknutej oblasti sú veľmi obmedzené (20 Mbps pri prijímaní dát a 2 Mbps pri odosielaní dát),

                           —

                           konštatovanie, že zlyhania trhu boli spôsobené tým, že určité špecifické služby nie sú prístupné kategórii malých a stredných podnikov v dotknutej oblasti za ceny, ktoré by si mohli dovoliť,

                           —

                           konštatovanie, že žiadna zo strán nemala námietky proti Birmingham City Council’s NGA broadband scheme (schéma pomoci mestskej rady mesta Birmingham vo vzťahu k širokopásmovým sieťam NGA) týkajúcej sa Digital Districts (ďalej len „schéma pomoci“),

                           —

                           konštatovanie, že mapovanie a proces konzultácie potvrdzujú, že schéma pomoci nebude mať negatívny vplyv na hospodársku súťaž.

               2.

               Druhý žalobný dôvod založený na nesprávnom uplatnení pravidiel týkajúcich sa štátnej pomoci, najmä tých, ktoré sú uvedené v Usmerneniach Spoločenstva pre uplatňovanie pravidiel o štátnej pomoci v súvislosti s rýchlym zavádzaním širokopásmových sietí (Ú. v. EÚ C 235, s. 7) (ďalej len „usmernenia o širokopásmových sieťach“). Nesprávne uplatnenie pravidiel ZFEÚ týkajúcich sa štátnej pomoci a usmernení o širokopásmových sieťach Komisiou inter alia zahŕňajú:

                           —

                           nevyvrátenie domnienky protiprávnosti štátnej pomoci v oblasti s konkurenčnými miestnymi širokopásmovými infraštruktúrami (body 77 a 78 usmernení o širokopásmových sieťach),

                           —

                           nepreukázanie zlyhania trhu (bod 35 usmernení o širokopásmových sieťach), najmä nedefinovanie dotknutého trhu, ktorý údajne zlyhal; neposkytnutie zmysluplného dôkazu na preukázanie „zlyhania“ len na základe ceny,

                           —

                           nevykonanie riadnej analýzy trhu [bod 51 písm. a)] usmernení o širokopásmových sieťach),

                           —

                           neposúdenie dosahu štátnej pomoci na hospodársku súťaž na dotknutých trhoch v súlade s bodmi 34 a 35 usmernení o širokopásmových sieťach.


title: Vec T-475/04: Žaloba podaná dňa 24. novembra 2004: Bouygues SA a Bouygues Télécom proti Komisii Európskych spoločenstiev

text:
               19.3.2005

               SK

               Úradný vestník Európskej únie

               C 69/20

         Žaloba podaná dňa 24. novembra 2004: Bouygues SA a Bouygues Télécom proti Komisii Európskych spoločenstiev
   (Vec T-475/04)
   (2005/C 69/37)
   Jazyk konania: francúzština
   Bouygues SA so sídlom v Paríži, a Bouygues Télécom, so sídlom v Boulogne-Billancourt (Francúzsko), v zastúpení: Louis Vogel, Joseph Vogel, Bernard Amory, Alexandre Verheyden, François Sureau a Didier Theophile, advokáti, podali 24. novembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:

               1.

               zrušil rozhodnutie Komisie C (2004)2647 z 20. júla 2004 – Štátna pomoc – Francúzsko, týkajúce sa zmeny poplatkov, ktoré mali uhradiť Orange a SFR z dôvodu získania licencií Universal Mobile Telecommunication System (UMTS),

               2.

               zaviazal Komisiu Európskych spoločenstiev na náhradu trov konania.

         Žalobné dôvody a hlavné tvrdenia
   Táto žaloba smeruje proti rozhodnutiu Komisie C (2004)2647 fin z 20. júla 2004, ktorým Komisia rozhodla o neexistencii štátnej pomoci Francúzskej republiky v prospech spoločností Orange France a SFR v súvislosti so znížením a posteriori poplatku 4,995 miliardy eur, ktorý sa obaja operátori zaviazali uhradiť Francúzskej republike ako protihodnotu za licenciu Universal Mobile Telecommunication System (UMTS), ktorá im bola udelená 18. júla 2001. Prijatím tohto rozhodnutia Komisia zamietla sťažnosť podanú žalobcami.
   V tejto súvislosti treba pripomenúť, že za účelom udelenia licencií UMTS francúzska vláda vydala dve výzvy na podanie prihlášok. Prvá, ktorej sa zúčastnili Orange France a SFR, bola vyhlásená v auguste 2000. Výška poplatku bola stanovená na 4,995 miliardy eur za licenciu. Bouygues Télécom sa rozhodol nezúčastniť z dôvodu pevne stanovenej ceny. V rámci druhej výzvy na podanie prihlášok bola výška poplatku znížená na 619 miliónov eur. Bouygues Télécom získal licenciu UMTS v tomto druhom konaní. Pritom francúzska vláda medzičasom rozhodla vyrovnať so spätnou účinnosťou výšku poplatkov stanovených v rámci prvého konania na výšku poplatkov stanovenú v druhej výzve na podanie prihlášok.
   Na podporu svojich tvrdení sa žalobcovia dovolávajú predovšetkým porušenia článku 87 Zmluvy. V tejto súvislosti uvádzajú, že:

               —

               Štátne poplatky sú verejnými príjmami a Francúzska republika sa tým, že so spätnou účinnosťou upravila výšku poplatkov, ktoré mali zaplatiť Orange a SFR, vzdala prijatia vymáhateľnej a určitej likvidnej pohľadávky.

               —

               Komisia sa tým, že odôvodnila napadnuté rozhodnutie zásadou nediskriminácie, v tomto prípade vyhla posúdeniu podstaty. V tejto súvislosti žalobcovia najmä tvrdia, že Orange a SFR mohli prostredníctvom rozhodnutia francúzskej vlády požívať dočasnú výhodu spočívajúcu v možnosti skoršieho preniknutia na trh UMTS, majúc zaručené, že výška ich poplatku za licenciu UMTS bude znížená na výšku požadovanú v druhej výzve o podanie prihlášok, pričom prvá výzva nič v tomto zmysle výslovne neuvádzala.

               —

               Napadnuté rozhodnutie skutočným spôsobom ovplyvnilo hospodársku súťaž, umožniac Orange a SFR, operátorom už činným na francúzskom trhu mobilných telefónov, upevniť si svoju pozíciu na vznikajúcom trhu UMTS a následkom toho obmedziť vstup ich konkurentov na tento trh.

         Ďalej žalobcovia usudzujú, že obmedzením sa na tvrdenie, že udelenie licencií UMTS nie je porovnateľné s trhovou transakciou, bez podania ďalších vysvetlení, Komisia nedostatočne odôvodnila svoje rozhodnutie, čím porušila článok 230 Zmluvy.
   Na záver žalobcovia tvrdia, že Komisia porušila články 87 a 88 ES tým, že nepreskúmala opatrenie uvedené v tomto prípade v rámci formálneho zisťovania uvedeného v týchto ustanoveniach.


title: Vec C-152/12: Rozsudok Súdneho dvora (šiesta komora) z  13. februára 2014 — Európska komisia/Bulharská republika (Nesplnenie povinnosti členským štátom — Doprava — Smernica 2001/14/ES — Rozvoj železníc Únie — Spoplatnenie prístupu k železničnej infraštruktúre — Článok 7 ods. 3 a článok 8 ods. 1 — Možnosť zvýšiť prístupové poplatky — Náklady, ktoré sú priamo vynaložené na prevádzku vlaku)

text:
               29.3.2014

               SK

               Úradný vestník Európskej únie

               C 93/4

         Rozsudok Súdneho dvora (šiesta komora) z 13. februára 2014 — Európska komisia/Bulharská republika
   (Vec C-152/12) (1)

   (Nesplnenie povinnosti členským štátom - Doprava - Smernica 2001/14/ES - Rozvoj železníc Únie - Spoplatnenie prístupu k železničnej infraštruktúre - Článok 7 ods. 3 a článok 8 ods. 1 - Možnosť zvýšiť prístupové poplatky - Náklady, ktoré sú priamo vynaložené na prevádzku vlaku)
   2014/C 93/06
   Jazyk konania: bulharčina

      Účastníci konania

      Žalobkyňa: Európska komisia (v zastúpení: R. Vasileva a H. Støvlbæk, splnomocnení zástupcovia)

      Žalovaná: Bulharská republika (v zastúpení: T. Ivanov, D. Drambozova a E. Petranova, splnomocnení zástupcovia)

      Vedľajší účastník, ktorý v konaní podporuje žalovanú: Poľská republika (v zastúpení: B. Majczyna a M. Szpunar, splnomocnení zástupcovia)

      Predmet veci

   Nesplnenie povinnosti členským štátom — Porušenie článku 7 ods. 3 a článku 8 ods. 1 smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii (Ú. v. ES L 75, s. 1; Mim. vyd. 07/005, s. 404) — Režim spoplatnenia prístupu k železničnej infraštruktúre — Pojem „náklady, ktoré sú priamo vynaložené na prevádzku vlaku“ — Poplatky, ktoré prevyšujú náklady, ktoré sú priamo vynaložené na prevádzku vlaku — Podmienky uplatnenia článku 8 ods. 1 smernice 2001/14/ES

      Výrok rozsudku

               1.

               Bulharská republika si tým, že dovolila, aby sa do výpočtu poplatku za všetky minimálne služby a používanie infraštruktúry železníc zahrnuli odmeny personálu a príspevky do systému sociálneho poistenia, ktoré sa nedajú považovať za náklady, ktoré sú priamo vynaložené na prevádzku vlaku, porušila svoje povinnosti, ktoré jej vyplývajú z článku 7 ods. 3 smernice Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii v znení smernice Európskeho parlamentu a Rady 2007/58/ES z 23. októbra 2007.

               2.

               V zostávajúcej časti sa žaloba zamieta.

               3.

               Európska komisia, Bulharská republika a Poľská republika znášajú svoje vlastné trovy konania.

      (1)  Ú. v. EÚ C 174, 16.6.2012.


title: Vec C-160/17: Návrh na začatie prejudiciálneho konania, ktorý podala Conseil d’État (Belgicko) 1. marca 2017 – Raoul Thybaut, Johnny De Coster, Frédéric Romain/Région wallonne

text:
               6.6.2017

               SK

               Úradný vestník Európskej únie

               C 178/11

         Návrh na začatie prejudiciálneho konania, ktorý podala Conseil d’État (Belgicko) 1. marca 2017 – Raoul Thybaut, Johnny De Coster, Frédéric Romain/Région wallonne
   (Vec C-160/17)
   (2017/C 178/12)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d’État

      Účastníci konania pred vnútroštátnym súdom

      Žalobcovia: Raoul Thybaut, Johnny De Coster, Frédéric Romain

      Žalovaný: Région wallonne

      Prejudiciálne otázky

   Má sa článok 2 písm. a) smernice 2001/42/ES o posudzovaní účinkov určitých plánov a programov na životné prostredie (1) vykladať v tom zmysle, že do pojmu plán alebo program patrí obvod stanovený ustanovením legislatívnej povahy a schválený regionálnym orgánom,

               —

               ktorého jediným účelom je vymedzenie zemepisnej oblasti, v ktorej sa môže uskutočniť urbanistický projekt, pričom tento urbanistický projekt, ktorý musí sledovať konkrétny cieľ – v prejednávanom prípade zaistiť úpravu a rozvoj mestských funkcií, čo vyžaduje výstavbu, úpravu, rozšírenie, zrušenie alebo vyvýšenie pozemných komunikácií a verejných priestranstiev je základom pre schválenie obvodu, ktoré teda možno považovať za schválenie zásad tohto projektu, ale ktorý stále podlieha povoleniam vyžadujúcim posúdenie vplyvov, a

               —

               ktorý má z procesného hľadiska za následok, že na žiadosti o povolenie na stavebné úkony a práce v tomto obvode sa uplatní osobitný postup, pričom na dané územie sa naďalej vzťahujú stavebné predpisy, ktoré sa naň vzťahovali ešte pred schválením daného obvodu, avšak v prípade použitia uvedeného postupu je možné ľahšie získať výnimku z týchto predpisov,

               —

               a na ktorý sa vzťahuje domnienka verejnej prospešnosti vyvlastnenia v rámci s ním súvisiaceho vyvlastňovacieho plánu?

      (1)  Smernica 2001/42/ES Európskeho parlamentu a Rady z 27. júna 2001 o posudzovaní účinkov určitých plánov a programov na životné prostredie (Ú. v. ES L 197, 2001, s. 30; Mim. vyd. 15/006, s. 157).


title: Vec C-347/04: Návrh na začatie konania o prejudiciálnej otázke podaný uznesením Finanzgericht Köln zo dňa 15. júla 2004 vo veci REWE Zentralfinanz e.G., ako univerzálny právny nástupca ITS Reisen GmbH proti Finanzamt Köln-Mitte

text:
               6.11.2004

               SK

               Úradný vestník Európskej únie

               C 273/10

         Návrh na začatie konania o prejudiciálnej otázke podaný uznesením Finanzgericht Köln zo dňa 15. júla 2004 vo veci REWE Zentralfinanz e.G., ako univerzálny právny nástupca ITS Reisen GmbH proti Finanzamt Köln-Mitte
   Vec C-347/04
   (2004/C 273/21)
   Finanzgericht Köln (Nemecko) uznesením z 15. júla 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci REWE Zentralfinanz e.G., ako univerzálny právny nástupca ITS Reisen GmbH proti Finanzamt Köln-Mitte, ktorý bol doručený kancelárii Súdneho dvora dňa 13. augusta 2004.
   Finanzgericht žiada Súdny dvor, aby rozhodol o nasledujúcej otázke:

               —

               Má sa článok 52 (teraz článok 43) v spojení s článkom 58 (teraz článok 48) a články 67-73, 73b a nasl. (teraz článok 56 a nasl.) Zmluvy ES vykladať v tom zmysle, že zabraňuje takej právnej úprave, ktorá, ako v konaní pred vnútroštátnym súdom sporná právna úprava § 2a ods. 1 č.3a, ods. 2 EStG (Einkommensteuergesetz – zákon o dani z príjmov), obmedzuje okamžité daňové vyrovnanie strát z odpisov hodnoty cenných papierov investovaných v dcérskych spoločnostiach v iných členských štátoch EU v prípade, keď tieto vykonávajú pasívne činnosti v zmysle vnútroštátneho predpisu a/alebo keď dcérske spoločnosti realizujú aktívnu činnosť v zmysle vnútroštátneho predpisu len prostredníctvom vlastných dcérskych spoločností, zatiaľ čo odpisy hodnoty cenných papierov investovaných v tuzemských dcérskych spoločnostiach sú možné bez tohto obmedzenia?


title: Vec T-302/10: Žaloba podaná 15. júla 2010 — Crocs/ÚHVT — Holey Soles a Partenaire Hospitalier International (Dizajn obuvi)

text:
               25.9.2010

               SK

               Úradný vestník Európskej únie

               C 260/19

         Žaloba podaná 15. júla 2010 — Crocs/ÚHVT — Holey Soles a Partenaire Hospitalier International (Dizajn obuvi)
   (Vec T-302/10)
   ()
   2010/C 260/26
   Jazyk žaloby: angličtina

      Účastníci konania

      Žalobca: Crocs, Inc. (Delaware, USA) (v zastúpení: I. R. Craig, solicitor)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastníci konania pred odvolacím senátom: Holey Soles Holdings Ltd (Vancouver, Kanada) a Partenaire Hospitalier International (La Haie Foissière, Francúzsko)

      Návrhy žalobcu

               —

               zrušiť rozhodnutie tretieho odvolacieho senátu ÚHVT z 26. marca 2010 vo veci R 9/2008-3,

               —

               zaviazať žalovaného na náhradu trov konania.

      Žalobné dôvody a hlavné tvrdenia

      Zapísaný dizajn Spoločenstva, ktorý je predmetom návrhu na vyhlásenie neplatnosti: dizajn č. 257001-0001 (obuv).

      Majiteľ dizajnu Spoločenstva uvádzaného v konaní o vyhlásení neplatnosti: žalobca.

      Účastník, ktorý sa domáha vyhlásenia neplatnosti dizajnu Spoločenstva: ďalší účastníci konania pred odvolacím senátom.

      Rozhodnutie výmazového oddelenia: vyhovenie návrhu na vyhlásenie neplatnosti dizajnu Spoločenstva.

      Rozhodnutie odvolacieho senátu: odvolanie sa zamieta.

      Dôvody žaloby: žalobca tvrdí, že napadnuté rozhodnutie porušuje článok 7 ods. 1 a článok 6 ods. 1 nariadenia Rady (ES) č. 6/2002, keďže odvolací senát nesprávne uplatnil ustanovenia uvedených článkov, čo ho viedlo k nesprávnym záverom o novosti, osobitnom charaktere a technickej funkcii dizajnu Spoločenstva.


title: Vec T-472/16: Žaloba podaná 19. augusta 2016 – Marsh/EUIPO (LegalPro)

text:
               17.10.2016

               SK

               Úradný vestník Európskej únie

               C 383/21

         Žaloba podaná 19. augusta 2016 – Marsh/EUIPO (LegalPro)
   (Vec T-472/16)
   (2016/C 383/29)
   Jazyk konania: nemčina

      Účastníci konania

      Žalobkyňa: Marsh GmbH (Frankfurt nad Mohanom, Nemecko) (v zastúpení: W. Riegger, Rechtsanwalt)

      Žalovaný: Úrad Európskej únie pre duševné vlastníctvo (EUIPO)

      Údaje týkajúce sa konania pred EUIPO

      Dotknutá sporná ochranná známka: slovná ochranná známka Európskej únie „LegalPro“ – prihláška č. 13 954 177.

      Napadnuté rozhodnutie: rozhodnutie štvrtého odvolacieho senátu EUIPO zo 17. júna 2016 vo veci R 146/2016-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO povinnosť nahradiť trovy konania, vrátane trov konania vynaložených v rámci konania pred odvolacím senátom.

      Uvádzané žalobné dôvody

               —

               porušenie článku 7 ods. 1 písm. c) nariadenia č. 207/2009,

               —

               porušenie článku 7 ods. 1 písm. b) nariadenia č. 207/2009.


title: Vec C-54/10 P: Odvolanie podané 2. februára 2010 : Agencja Wydawnicza Technopol sp. z o.o. proti rozsudku Súdu prvého stupňa z  19. novembra 2009 v spojených veciach T-64/07 až T-66/07, Agencja Wydawnicza Technopol/ÚHVT (350)

text:
               1.5.2010

               SK

               Úradný vestník Európskej únie

               C 113/18

         Odvolanie podané 2. februára 2010: Agencja Wydawnicza Technopol sp. z o.o. proti rozsudku Súdu prvého stupňa z 19. novembra 2009 v spojených veciach T-64/07 až T-66/07, Agencja Wydawnicza Technopol/ÚHVT (350)
   (Vec C-54/10 P)
   2010/C 113/27
   Jazyk konania: poľština

      Účastníci konania

      Odvolateľka: Agencja Wydawnicza Technopol sp. z o.o. (v zastúpení: D. Rzążewska)

      Ďalší účastník konania: Úrad pre harmonizáciu vnútorného trhu (ochranné známky a vzory)

      Návrhy odvolateľky

               —

               zrušiť rozsudok Súdu prvého stupňa z 19. novembra 2009 v spojených veciach T-64/07 až T-66/07,

               —

               vrátiť vec súdu na ďalšie konanie,

               —

               zaviazať ÚHVT na náhradu trov konania pred Súdnym dvorom.

      Odvolacie dôvody a hlavné tvrdenia

   Odvolateľka tvrdí, že Súd prvého stupňa porušil článok 7 ods. 1 písm. c) nariadenia o ochrannej známke Spoločenstva (1) tým, že uplatnil nesprávne právne kritéria, keď rozhodol, že ochranné známky odvolateľky nie sú spôsobilé na zápis.
   Okrem toho Súd prvého stupňa porušil článok 7 ods. 1 písm. c) alebo článok 76 nariadenia o ochrannej známke Spoločenstva alebo obidva tieto články, keď náležite nezohľadnil prax ÚHVT týkajúcu sa zápisu označení zložených z číslic alebo odkazujúcich na obsah publikácie.

      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146), nahradené nariadením Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Vec T-273/11: Uznesenie Všeobecného súdu zo 14. mája 2013 — Régie Networks a NRJ Global/Komisia ( „Žaloba o neplatnosť — Štátna pomoc — Schéma pomoci zavedená Francúzskom v prospech rozhlasového vysielania — Rozhodnutie nevzniesť námietky — Neexistencia záujmu na konaní — Zjavná neprípustnosť“ )

text:
               29.6.2013

               SK

               Úradný vestník Európskej únie

               C 189/22

         Uznesenie Všeobecného súdu zo 14. mája 2013 — Régie Networks a NRJ Global/Komisia
   (Vec T-273/11) (1)

   (Žaloba o neplatnosť - Štátna pomoc - Schéma pomoci zavedená Francúzskom v prospech rozhlasového vysielania - Rozhodnutie nevzniesť námietky - Neexistencia záujmu na konaní - Zjavná neprípustnosť)
   2013/C 189/45
   Jazyk konania: francúzština

      Účastníci konania

      Žalobkyne: Régie Networks a NRJ Global (Lyon, Francúzsko) (v zastúpení: B. Geneste a C. Vannini, advokáti)

      Žalovaná: Európska komisia (v zastúpení: B. Stromsky a S. Thomas, splnomocnení zástupcovia)

      Predmet veci

   Návrh na zrušenie rozhodnutia Komisie K(2010) 6483 v konečnom znení z 29. septembra 2010 o schéme pomoci C-4/09 (ex N 679/97), ktorú [Francúzska republika] zaviedl[a] v prospech rozhlasového vysielania a vyhlasujúceho túto schému za zlučiteľnú s vnútorným trhom s výhradou dodržania určitých podmienok

      Výrok

               1.

               Žaloba sa zamieta.

               2.

               Régie Networks a NRJ Global sú povinné nahradiť trovy konania.

      (1)  Ú. v. EÚ C 226, 30.7.2011.


title: Vec C-286/16: Návrh na začatie prejudiciálneho konania, ktorý podal Curtea de Apel Cluj (Rumunsko) 23. mája 2016 – SC Exmitiani SRL/Direcția Generală Regională a Finanțelor Publice Cluj

text:
               16.8.2016

               SK

               Úradný vestník Európskej únie

               C 296/20

         Návrh na začatie prejudiciálneho konania, ktorý podal Curtea de Apel Cluj (Rumunsko) 23. mája 2016 – SC Exmitiani SRL/Direcția Generală Regională a Finanțelor Publice Cluj
   (Vec C-286/16)
   (2016/C 296/26)
   Jazyk konania: rumunčina

      Vnútroštátny súd, ktorý podal návrh na začatie prejudiciálneho konania

   Curtea de Apel Cluj

      Účastníci konania pred vnútroštátnym súdom

      Odvolateľka: SC Exmitiani SRL

      Odporkyňa: Direcția Generală Regională a Finanțelor Publice Cluj

      Prejudiciálne otázky

               1.

               V situácii akou, je situácia vo veci samej, v ktorej bol sporný správny akt prijatý pred pristúpením Rumunska k Európskej únii, pričom rozhodnutie finančného orgánu o sťažnosti proti tomuto aktu bolo prijaté po tomto pristúpení, vyžaduje zásada lojálnej spolupráce, aby sa vnútroštátne právo vykladalo v súlade s európskou smernicou uplatňujúcou sa v oblasti DPH (1)?

               2.

               Má sa vzhľadom na okolnosti sporu vo veci samej zásada právnej istoty vykladať v tom zmysle, že bráni postupu finančného orgánu, ktorý na základe rovnakého skutkového stavu dospeje k odlišným záverom než orgány poverené vedením trestného stíhania, pokiaľ ide o oslobodenie služieb priamo súvisiacich s medzinárodnou prepravou osôb od DPH?

               3.

               Má sa zásada lojálnej spolupráce vykladať v tom zmysle, že bráni vnútroštátnym predpisom, podľa ktorých dôvody vychádzajúce z európskeho práva, ktoré neboli vznesené v rámci sťažnosti v správnom konaní, už nemožno uviesť v štádiu súdneho konania?

      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 2006, s. 1).


title: Vec T-421/05: Žaloba podaná  3. novembra 2005  – Kay/Komisia

text:
               25.2.2006

               SK

               Úradný vestník Európskej únie

               C 48/36

         Žaloba podaná 3. novembra 2005 – Kay/Komisia
   (Vec T-421/05)
   (2006/C 48/72)
   Jazyk konania: francúzština
   Účastníci konania

      Žalobca: Roderick Neil Kay (Brusel, Belgicko) (v zastúpení: T. Bontinck a J. Feld, advokáti)

      Žalovaná: Komisia Európskych spoločenstiev
   Návrhy žalobcu

               —

               zrušiť rozhodnutie žalovanej z 31. januára 2005,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Žalobca bol úradníkom Komisie v platovej triede B*7. Ako úspešný kandidát externého výberového konania COM/A/3/02 bol menovaný napadnutým rozhodnutím za administrátora so zaradením do platovej triedy A*6.
   Svojou žalobou napáda svoje zaradenie a tvrdí, že mal byť zaradený do jednej z platových tried A*8, A*9 alebo A*10. Tiež napáda stratu všetkých bodov na povýšenie, ktoré boli jeho „balíkom“ po zmene jeho zaradenia.
   Na podporu svojej žaloby uvádza žalobca porušenie článku 2 ods. 2 prílohy XIII Služobného poriadku, ktorý považuje za uplatniteľný pre tieto okolnosti, miesto článku 5 ods. 2 rovnakej prílohy, ktorý uplatňuje Komisia. Okrem iného uvádza porušenie zásad ochrany legitímnej dôvery, zachovania získaných práv, ako aj rovnakého zaobchádzania s úradníkmi.


title: Vec T-451/15: Rozsudok Všeobecného súdu zo 7. septembra 2017 – AlzChem/Komisia („Prístup k dokumentom — Nariadenie (ES) č. 1049/2001 — Dokumenty súvisiace s konaním o preskúmaní štátnej pomoci — Zamietnutie prístupu — Výnimka vzťahujúca sa na ochranu cieľov inšpekcií, vyšetrovania a kontroly — Povinnosť vykonať konkrétne a individuálne preskúmanie — Prevažujúci verejný záujem“)

text:
               23.10.2017

               SK

               Úradný vestník Európskej únie

               C 357/10

         Rozsudok Všeobecného súdu zo 7. septembra 2017 – AlzChem/Komisia
   (Vec T-451/15) (1)

   ((„Prístup k dokumentom - Nariadenie (ES) č. 1049/2001 - Dokumenty súvisiace s konaním o preskúmaní štátnej pomoci - Zamietnutie prístupu - Výnimka vzťahujúca sa na ochranu cieľov inšpekcií, vyšetrovania a kontroly - Povinnosť vykonať konkrétne a individuálne preskúmanie - Prevažujúci verejný záujem“))
   (2017/C 357/12)
   Jazyk konania: angličtina

      Účastníci konania

      Žalobkyňa: AlzChem AG (Trostberg, Nemecko) (v zastúpení: pôvodne A. Borsos a J. Guerrero Pérez, neskôr A. Borsos, J. Guerrero Pérez a I. Georgiopoulos, advokáti)

      Žalovaná: Európska komisia (v zastúpení: A. Buchet, M. Konstantinidis a L. Armati, splnomocnení zástupcovia)

      Predmet veci

   Návrh podľa článku 263 ZFEÚ smerujúci k zrušeniu rozhodnutia Komisie z 26. mája 2015 o zamietnutí prístupu žalobkyne k dokumentom súvisiacim s konaním o preskúmaní štátnej pomoci

      Výrok rozsudku

               1.

               Žaloba sa zamieta.

               2.

               AlzChem AG je povinná nahradiť trovy konania.

      (1)  Ú. v. EÚ C 320, 28.9.2015.


title: Vec T-224/09: Žaloba podaná 5. júna 2009 — CEVA/Komisia

text:
               29.8.2009

               SK

               Úradný vestník Európskej únie

               C 205/40

         Žaloba podaná 5. júna 2009 — CEVA/Komisia
   (Vec T-224/09)
   2009/C 205/74
   Jazyk konania: francúzština

      Účastníci konania

      Žalobca: Centre d’étude et de valorisation des algues SA (CEVA) (Pleubian, Francúzsko) (v zastúpení: J.-M. Peyrical, advokát)

      Žalovaná: Komisia Európskych spoločenstiev

      Návrhy žalobcu

               —

               v prvom rade určiť neexistenciu zmluvných vzťahov medzi Európskou komisiou a CEVA a teda

               —

               zrušiť exekučný titul Európskej komisie č. 3230900440 zo 6. apríla 2009,

               —

               subsidiárne určiť neexistenciu odôvodnenia exekučného titulu Európskej komisie č. 3230900440 zo 6. apríla 2009,

               —

               určiť nebezpečenstvo bezdôvodného obohatenia Komisie v prípade, že CEVA vráti sumu 179 896 eur spolu s úrokmi z omeškania,

               —

               z toho dôvodu zrušiť exekučný titul Európskej komisie č. 3230900440 zo 6. apríla 2009.

      Žalobné dôvody a hlavné tvrdenia

   Žalobca sa touto žalobou domáha zrušenia exekučného titulu, na základe ktorého Komisia požaduje vrátenie všetkých preddavkov vyplatených žalobcovi v rámci zmluvy PROTOP č. EVK3-CT-2002-30004, týkajúcej sa výskumu a technologického rozvoja.
   Na podporu svojej žaloby žalobca uvádza tri žalobné dôvody založené na:

               —

               neprípustnosti exekučného titulu v prípade neexistencie zmluvného vzťahu medzi žalobcom a Komisiou,

               —

               nedostatku odôvodnenia, keďže Komisia vychádzala z údajného porušenia zmluvných povinností žalobcom bez toho, aby na podporu tohto tvrdenia predložila právne a skutkové dôvody,

               —

               porušení zásady zakazujúcej bezdôvodné obohatenie, keďže vrátenie celej sumy požadovanej Komisiou by malo za následok bezdôvodné obohatenie tejto inštitúcie, vzhľadom na to, že by získala práce a štúdie, ktoré žalobca vypracoval, bez toho, aby za ne zaplatila.


title: Vec C-307/12: Žaloba podaná 25. júna 2012 — Európska komisia/Bulharská republika

text:
               29.9.2012

               SK

               Úradný vestník Európskej únie

               C 295/17

         Žaloba podaná 25. júna 2012 — Európska komisia/Bulharská republika
   (Vec C-307/12)
   2012/C 295/28
   Jazyk konania: bulharčina

      Účastníci konania

      Žalobkyňa: Európska komisia (v zastúpení: P. Hetsch, D. Düsterhaus, S. Petrova, splnomocnení zástupcovia)

      Žalovaná: Bulharská republika

      Návrhy žalobkyne

   Európska komisia navrhuje:

               —

               určiť, že Bulharská republika si tým, že neprijala všetky zákony, iné právne predpisy a správne opatrenia potrebné na dosiahnutie súladu so smernicou alebo v každom prípade o nich neinformovala Komisiu, nesplnila svoje povinnosti, ktoré jej vyplývajú z článku 40 smernice Európskeho parlamentu a Rady 2008/98/ES z 19. novembra 2008 o odpade a zrušení určitých smerníc (1),

               —

               uložiť na základe článku 260 ods. 3 ZFEÚ Bulharskej republike z dôvodu nesplnenia povinnosti oznámiť opatrenia, ktoré slúžia na dosiahnutie súladu vnútroštátneho práva so smernicou 2008/98/ES zaplatenie penále vo výške 15 200,80 eura za deň, počítané odo dňa vyhlásenia rozhodnutia v tomto konaní,

               —

               zaviazať Bulharskú republiku na náhradu trov konania.

      Žalobné dôvody a hlavné tvrdenia

   Lehota na prijatie opatrení potrebných na prebratie smernice uplynula 12. decembra 2010.

      (1)  Ú. v. EÚ L 312, s. 3.


title: Vec C-410/12 P: Uznesenie Súdneho dvora (šiesta komora) zo 16. októbra 2013 — medi GmbH & Co. KG/Úrad pre harmonizáciu vnútorného trhu (ochranné známky a vzory) [Odvolanie — Ochranná známka Spoločenstva — Prihláška slovnej ochrannej známky Spoločenstva medi — Absolútny dôvod zamietnutia — Nedostatok rozlišovacej spôsobilosti — Článok 7 ods. 1 písm. b) a článok 7 ods. 2 nariadenia (ES) č. 207/2009 — Skreslenie dôkazov — Neexistencia]

text:
               21.12.2013

               SK

               Úradný vestník Európskej únie

               C 377/3

         Uznesenie Súdneho dvora (šiesta komora) zo 16. októbra 2013 — medi GmbH & Co. KG/Úrad pre harmonizáciu vnútorného trhu (ochranné známky a vzory)
   (Vec C-410/12 P) (1)

   (Odvolanie - Ochranná známka Spoločenstva - Prihláška slovnej ochrannej známky Spoločenstva medi - Absolútny dôvod zamietnutia - Nedostatok rozlišovacej spôsobilosti - Článok 7 ods. 1 písm. b) a článok 7 ods. 2 nariadenia (ES) č. 207/2009 - Skreslenie dôkazov - Neexistencia)
   2013/C 377/04
   Jazyk konania: nemčina

      Účastníci konania

      Odvolateľka: medi GmbH & Co. KG (v zastúpení: D. Terheggen, Rechtsanwalt)

      Ďalší účastník konania: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca)

      Predmet veci

   Odvolanie podané proti rozsudku Všeobecného súdu (šiesta komora) z 12. júla 2012, medi/ÚHVT (T-470/09), ktorým Všeobecný súd zamietol žalobu podanú proti rozhodnutiu štvrtého odvolacieho senátu ÚHVT z 1. októbra 2009 (vec R 692/2008-4) týkajúcemu sa prihlášky slovného označenia „medi“ ako ochrannej známky Spoločenstva — Porušenie článku 7 ods. 1 písm. b) nariadenia Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1) — Rozlišovacia spôsobilosť slovného označenia „medi“

      Výrok

               1.

               Odvolanie sa zamieta.

               2.

               medi GmbH & Co. KG je povinná nahradiť trovy konania.

      (1)  Ú. v. EÚ C 331, 27.10.2012.


title: Vec C-332/07: Uznesenie predsedu Súdneho dvora z  30. apríla 2008 (návrh na začatie prejudiciálneho konania, ktorý podal Verwaltungsgerichtshof – Rakúsko) – Josef Holzinger/Bundesministerin für Bildung, Wissenschaft und Kultur

text:
               30.8.2008

               SK

               Úradný vestník Európskej únie

               C 223/39

         Uznesenie predsedu Súdneho dvora z 30. apríla 2008 (návrh na začatie prejudiciálneho konania, ktorý podal Verwaltungsgerichtshof – Rakúsko) – Josef Holzinger/Bundesministerin für Bildung, Wissenschaft und Kultur
   (Vec C-332/07) (1)

   (2008/C 223/66)

      Jazyk konania: nemčina

   Predseda Súdneho dvora nariadil výmaz veci.

      (1)  Ú. v. EÚ C 269, 10.11.2007.


title: Rozsudok Súdneho dvora (piata komora) zo 16. decembra 2004 vo veci C-172/04: Komisia Európskych spoločenstiev proti Francúzskej republike (Nesplnenie povinnosti členským štátom — Neprebratie — Smernica 1999/31/ES — Odpadové hospodárstvo — Skládkovanie odpadov — Inertné odpady zo stavebných a verejných prác)

text:
               19.2.2005

               SK

               Úradný vestník Európskej únie

               C 45/11

      ROZSUDOK SÚDNEHO DVORA

   (piata komora)
   zo 16. decembra 2004
   vo veci C-172/04: Komisia Európskych spoločenstiev proti Francúzskej republike (1)

   (Nesplnenie povinnosti členským štátom - Neprebratie - Smernica 1999/31/ES - Odpadové hospodárstvo - Skládkovanie odpadov - Inertné odpady zo stavebných a verejných prác)
   (2005/C 45/22)
   Jazyk konania: francúzština
   Vo veci C-172/04, Komisia Európskych spoločenstiev, (splnomocnení zástupcovia: C.-F. Durand a M. Konstantinidis) proti Francúzskej republike (splnomocnení zástupcovia: G. de Bergues a C. Mercier), predmetom ktorej je žaloba o nesplnenie povinnosti podľa článku 226 ES, podaná 7. apríla 2004, Súdny dvor (piata komora), v zložení: predsedníčka piatej komory R. Silva de Lapuerta, sudcovia C. Gulmann a J. Klučka (spravodajca), generálny advokát: D. Ruiz-Jarabo Colomer, tajomník: R. Grass, vyhlásil dňa 16. decembra 2004 rozsudok, ktorého výrok znie:

               1.

               Francúzska republika si tým, že neprijala všetky zákony, iné predpisy a správne opatrenia potrebné na dosiahnutie súladu so smernicou Rady 1999/31/ES z 26. apríla 1999 o skládkach odpadov, nesplnila povinnosti, ktoré jej vyplývajú z tejto smernice.

               2.

               Francúzska republika je povinná nahradiť trovy konania.

      (1)  Ú. v. EÚ C 106, 30.4.2004


title: Vec C-393/11: Uznesenie Súdneho dvora (ôsma komora) zo 7. marca 2013 (návrh na začatie prejudiciálneho konania, ktorý podal Consiglio di Stato — Taliansko) — Autorità per l energia elettrica e il gas/Antonella Bertazzi a i. (Článok 99 Rokovacieho poriadku Súdneho dvora — Sociálna politika — Smernica 1999/70/ES — Rámcová dohoda o práci na dobu určitú, ktorú uzavreli ETUC, UNICE a CEEP — Doložka 4 — Pracovné zmluvy na dobu určitú vo verejnom sektore — Konanie o vymenovanie do stálej služby — Prijímanie pracovníkov zamestnaných na dobu určitú za úradníkov do stálej služby bez verejného výberového konania — Určenie počtu odpracovaných rokov — Úplné nezohľadnenie období služby odpracovaných v rámci pracovných zmlúv na dobu určitú — Zásada nediskriminácie)

text:
               4.5.2013

               SK

               Úradný vestník Európskej únie

               C 129/2

         Uznesenie Súdneho dvora (ôsma komora) zo 7. marca 2013 (návrh na začatie prejudiciálneho konania, ktorý podal Consiglio di Stato — Taliansko) — Autorità per l energia elettrica e il gas/Antonella Bertazzi a i.
   (Vec C-393/11) (1)

   (Článok 99 Rokovacieho poriadku Súdneho dvora - Sociálna politika - Smernica 1999/70/ES - Rámcová dohoda o práci na dobu určitú, ktorú uzavreli ETUC, UNICE a CEEP - Doložka 4 - Pracovné zmluvy na dobu určitú vo verejnom sektore - Konanie o vymenovanie do stálej služby - Prijímanie pracovníkov zamestnaných na dobu určitú za úradníkov do stálej služby bez verejného výberového konania - Určenie počtu odpracovaných rokov - Úplné nezohľadnenie období služby odpracovaných v rámci pracovných zmlúv na dobu určitú - Zásada nediskriminácie)
   2013/C 129/02
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Consiglio di Stato

      Účastníci konania

      Žalobkyňa: Autorità per l energia elettrica e il gas

      Žalovaní: Antonella Bertazzi, Annalise Colombo, Maria Valeria Contin, Angela Filippina Marasco, Guido Giussani, Lucia Lizzi, Fortuna Peranio

      Predmet veci

   Návrh na začatie prejudiciálneho konania — Consiglio di Stato — Výklad doložky 4 prílohy smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, s. 43; Mim. vyd. 05/003, s. 368) — Vnútroštátna právna úprava upravujúca možnosť orgánov verejnej správy uzavrieť pracovné zmluvy na dobu neurčitú s pracovníkmi, ktorí sú už u nich zamestnaní na základe zmluvy na dobu určitú, odchylne od zásady prijímania verejných úradníkov do zamestnania prostredníctvom verejného výberového konania — Nezohľadnenie rokov odpracovaných na základe predchádzajúcej zmluvy na dobu určitú, a to ani v prípade pokračovania pracovného pomeru

      Výrok

   Doložka 4 rámcovej dohody o práci na dobu určitú uzatvorenej 18. marca 1999, ktorá tvorí prílohu smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že bráni vnútroštátnej právnej úprave, ako je tá vo veci samej, ktorá úplne vylučuje zohľadnenie období služby odpracovaných pracovníkom na dobu určitú zo strany orgánu verejnej moci pri určení počtu odpracovaných rokov tohto pracovníka pri jeho prijatí do služobného pomeru na dobu neurčitú týmto orgánom ako stáleho úradníka v rámci osobitného postupu na jeho vymenovanie do stálej služby, ak nie je toto vylúčenie opodstatnené vzhľadom na „objektívne dôvody“ v zmysle bodu 1 a/alebo 4 tejto doložky. Samotná skutočnosť, že pracovník na dobu určitú odpracoval uvedené obdobia služby na základe pracovnej zmluvy alebo pracovného pomeru na dobu určitú, nepredstavuje takýto objektívny dôvod.

      (1)  Ú. v. EÚ C 282, 24.9.2011.


title: Vec C-346/14: Rozsudok Súdneho dvora (prvá komora) zo 4. mája 2016 – Európska komisia/Rakúska republika (Nesplnenie povinnosti členským štátom — Článok 4 ods. 3 ZEÚ — Článok 288 ZFEÚ — Smernica 2000/60/ES — Politika Únie v oblasti vodného hospodárstva — Článok 4 ods. 1 — Zabránenie zhoršeniu stavu útvarov povrchovej vody — Článok 4 ods. 7 — Výnimka zo zákazu zhoršenia — Nadradený verejný záujem — Povolenie na výstavbu vodnej elektrárne na rieke Schwarze Sulm (Rakúsko) — Zhoršenie stavu vody)

text:
               4.7.2016

               SK

               Úradný vestník Európskej únie

               C 243/8

         Rozsudok Súdneho dvora (prvá komora) zo 4. mája 2016 – Európska komisia/Rakúska republika
   (Vec C-346/14) (1)

   ((Nesplnenie povinnosti členským štátom - Článok 4 ods. 3 ZEÚ - Článok 288 ZFEÚ - Smernica 2000/60/ES - Politika Únie v oblasti vodného hospodárstva - Článok 4 ods. 1 - Zabránenie zhoršeniu stavu útvarov povrchovej vody - Článok 4 ods. 7 - Výnimka zo zákazu zhoršenia - Nadradený verejný záujem - Povolenie na výstavbu vodnej elektrárne na rieke Schwarze Sulm (Rakúsko) - Zhoršenie stavu vody))
   (2016/C 243/05)
   Jazyk konania: nemčina

      Účastníci konania

      Žalobkyňa: Európska komisia (v zastúpení: E. Manhaeve, C. Hermes a G. Wilms, splnomocnení zástupcovia)

      Žalovaná: Rakúska republika (v zastúpení: C. Pesendorfer, splnomocnená zástupkyňa)

      Vedľajší účastník, ktorý v konaní podporuje žalovanú: Česká republika (v zastúpení: M. Smolek, Z. Petzl a J. Vláčil, splnomocnení zástupcovia)

      Výrok rozsudku

               1.

               Žaloba sa zamieta.

               2.

               Európska komisia je povinná nahradiť trovy konania.

      (1)  Ú. v. EÚ C 361, 13.10.2014.


title: Vec T-293/11 R: Uznesenie predsedu Všeobecného súdu z  29. júla 2011 — Holcim (Deutschland) a Holcim/Komisia [ „Predbežné opatrenie — Hospodárska súťaž — Žiadosť o informácie — Článok 18 ods. 3 nariadenia (ES) č. 1/2003 — Návrh na odklad výkonu — Neexistencia naliehavosti“ ]

text:
               24.9.2011

               SK

               Úradný vestník Európskej únie

               C 282/23

         Uznesenie predsedu Všeobecného súdu z 29. júla 2011 — Holcim (Deutschland) a Holcim/Komisia
   (Vec T-293/11 R)
   (Predbežné opatrenie - Hospodárska súťaž - Žiadosť o informácie - Článok 18 ods. 3 nariadenia (ES) č. 1/2003 - Návrh na odklad výkonu - Neexistencia naliehavosti)
   2011/C 282/49
   Jazyk konania: nemčina

      Účastníci konania

      Žalobkyne: Holcim AG (Hamburg, Nemecko) a Holcim Ltd (Rapperswil-Jona, Švajčiarsko) (v zastúpení: P. Niggemann a K. Gaßner, advokáti)

      Žalovaná: Európska komisia (v zastúpení: M. Kellerbauer, R Sauer a C. Hödlmayr, splnomocnení zástupcovia)

      Predmet veci

   Návrh na odklad výkonu rozhodnutia Komisie K(2011) 2363 v konečnom znení z 31. marca 2011 týkajúceho sa konania podľa článku 18 ods. 3 nariadenia Rady (ES) č. 1/2003 (vec 39520 — Cement a výrobky súvisiace s cementom)

      Výrok

               1.

               Návrh na nariadenie predbežného opatrenia sa zamieta.

               2.

               O trovách konania bude rozhodnuté neskôr.


title: Vec C-535/12 P: Odvolanie podané 23. novembra 2012 : Rafael Faet Oltra proti uzneseniu Všeobecného súdu (siedma komora) z  20. septembra 2012 vo veci T-294/12, Rafael Faet Oltra/Európsky ombudsman

text:
               3.8.2013

               SK

               Úradný vestník Európskej únie

               C 225/56

         Odvolanie podané 23. novembra 2012: Rafael Faet Oltra proti uzneseniu Všeobecného súdu (siedma komora) z 20. septembra 2012 vo veci T-294/12, Rafael Faet Oltra/Európsky ombudsman
   (Vec C-535/12 P)
   2013/C 225/105
   Jazyk konania: španielčina

      Účastníci konania

      Odvolateľ: Rafael Faet Oltra (v zastúpení: R. Faet Oltra, abogado)

      Ďalší účastník konania: Európsky ombudsman
   Uznesením zo 6. júna 2013 Súdny dvor (šiesta komora) zamietol odvolanie.


title: Vec C-334/04: Rozsudok Súdneho dvora (druhá komora) z  25. októbra 2007 – Komisia Európskych spoločenstiev/Helénska republika (Nesplnenie povinnosti členským štátom — Smernica 79/409/EHS — Príloha I — Ochrana voľne žijúceho vtáctva — Osobitne chránené územia — IBA 2000 — Hodnota — Kvalita údajov — Kritériá — Miera voľnej úvahy — Zjavne nedostatočná klasifikácia — Mokrade)

text:
               22.12.2007

               SK

               Úradný vestník Európskej únie

               C 315/3

         Rozsudok Súdneho dvora (druhá komora) z 25. októbra 2007 – Komisia Európskych spoločenstiev/Helénska republika
   (Vec C-334/04) (1)

   (Nesplnenie povinnosti členským štátom - Smernica 79/409/EHS - Príloha I - Ochrana voľne žijúceho vtáctva - Osobitne chránené územia - IBA 2000 - Hodnota - Kvalita údajov - Kritériá - Miera voľnej úvahy - Zjavne nedostatočná klasifikácia - Mokrade)
   (2007/C 315/04)
   Jazyk konania: gréčtina
   Účastníci konania

      Žalobkyňa: Komisia Európskych spoločenstiev (v zastúpení: M. Patakia a M. van Beek, splnomocnení zástupcovia)

      Žalovaná: Helénska republika (v zastúpení: E. Skandalou)

      Vedľajší účastníci, ktorí v konaní podporujú žalovanú: Španielske kráľovstvo (v zastúpení: N. Díaz Abad, splnomocnená zástupkyňa), Francúzska republika (v zastúpení: G. de Bergues a C. Jurgensen-Mercier, splnomocnení zástupcovia), Portugalská republika (v zastúpení: L. Fernandes a M. Lois, splnomocnení zástupcovia), Fínska republika (v zastúpení: T. Pynnä, splnomocnená zástupkyňa)
   Predmet veci
   Nesplnenie povinnosti členským štátom – Neprebratie smernice Rady 79/409/EHS z 2. apríla 1979 o ochrane voľne žijúceho vtáctva (Ú. v. ES L 103, s. 1; Mim. vyd. 15/001, s. 98) v stanovenej lehote – Nedodržanie článku 4 smernice týkajúceho sa určenia osobitne chránených území – Nedostatočný počet území určených Gréckom
   Výrok rozsudku

               1.

               Helénska republika si tým, že

                           —

                           ako osobitne chránené územia klasifikovala územia, ktorých počet a celková rozloha sú zjavne menšie ako počet a celková rozloha území, ktoré spĺňajú predpoklady pre klasifikáciu ako osobitne chránené územia v zmysle článku 4 ods. 1 a 2 smernice Rady 79/409/EHS z 2. apríla 1979 o ochrane voľne žijúceho vtáctva, zmenenej a doplnenej najmä smernicou Komisie 97/49/ES z 29. júla 1997,

                           —

                           neoznačila osobitne chránené územia, aby bola zabezpečená ochrana brhlíka Krüperovho (Sitta krueperi) a

                           —

                           ako osobitne chránené územia klasifikovala územia, na ktorých sú kormorán chochlatý (Phalacrocorax aristotelis desmarestii), bradán žltohlavý (Gypætus barbatus), sup tmavohnedý (Ægypius monachus), orol krikľavý (Aquila pomarina), orol kráľovský (Aquila heliaca), myšiak hrdzavý (Buteo rufinus), orol jastrabovitý (Hieraaetus fasciatus), sokol bilopazúravý (Falco naumanni), sokol ostrovný (Falco eleonoræ), sokol tmavý (Falco biarmicus) a strnádka sivá (Emberiza cineracea) nedostatočne zastúpení,

                     nesplnila povinnosti, ktoré jej vyplývajú z článku 4 ods. 1 a 2 smernice 79/409 zmenenej a doplnenej smernicou 97/49.

               2.

               V zostávajúcej časti sa žaloba zamieta.

               3.

               Helénska republika je povinná nahradiť trovy konania.

               4.

               Španielske kráľovstvo, Francúzska republika, Portugalská republika a Fínska republika znášajú svoje vlastné trovy konania.

      (1)  Ú. v. EÚ C 239, 25.9.2004.


title: Vec C-113/11: Návrh na začatie prejudiciálneho konania, ktorý podal Tribunale di Ragusa (Taliansko) 7. marca 2011 — trestné konanie proti Mohamedovi Alimu Chernimu

text:
               13.8.2011

               SK

               Úradný vestník Európskej únie

               C 238/4

         Návrh na začatie prejudiciálneho konania, ktorý podal Tribunale di Ragusa (Taliansko) 7. marca 2011 — trestné konanie proti Mohamedovi Alimu Chernimu
   (Vec C-113/11)
   2011/C 238/05
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale di Ragusa

      Účastník trestného konania pred vnútroštátnym súdom

   Mohamed Ali Cherni
   Uznesením z 26. mája 2011 Súdny dvor vymazal vec zo svojho registra.